Biznes və iqtisadiyyat xəbərləri 26 Noyabr 2018 16:22 (UTC+04:00)\n“FINCA Azerbaijan” Qeyri-bank Kredit Təşkilatı “Gender bərabərliyinin təşviqində qabaqcıl təşkilat” nominasiyasında mükafata layiq görülüb.\nTəşkilatdan Trend-ə verilən məlumata görə, Azərbaycan Mikromaliyyə Assosasiyasının (AMFA) təqdim etdiyi bu mükafat “FINCA Azerbaijan”a müştəri və işçi heyətində gender bərabərliyinin qorunmasındakı yanaşmasına görə verilib.\nMükafat 22 noyabr tarixində Bakıda AMFA-nın təşkilatçlığı ilə "Dayanıqlı İnkişaf üçün Potensialları Reallaşdıraq" mövzusunda keçirilən 9-cu Azərbaycan Mikromaliyyə Konfransında təqdim olunub.\n“FINCA Azerbaijan”ın ölkə üzrə direktoru Tim Tarrant mükafatı qəbul edərək bunları söyləyib: ““FINCA Azerbaijan”ın Gender bərabərliyinin təşviqindəki uzumüddətli səylərinin AMFA tərəfindən qiymətləndirilməsi çox xoşdur. Biz başa düşürük ki, effektiv gender strategiyası məqsədyönlü fəaliyyət və heyətimizin hər bir üzvünün sıx əməkdaşlığı sayəsində mümkün olur. Biz bu mükafatı yüksək qiymətləndiririk, eyni zamanda anlayırıq ki, bu istiqamətdə daha çox nailiyyətlər əldə etməliyik. Elə buna görə də şirkətimizin növbəti 5 il ərzində strateji vizyon hədəflərində gender mövzusu əsas istiqamət olaraq seçilib və buna uğurla nail olacağımıza inanırıq”.\nQeyd edək ki, “FINCA Azerbaijan” Qeyri-Bank Kredit Təşkilatı Azərbaycanda fəaliyyət göstərən aparıcı mikromaliyyə institutu olaraq, kənd təsərrüfatı da daxil olmaqla, ölkə üzrə kiçik sahibkarlara müxtəlif kredit məhsulları təklif edir.\n“FINCA Azerbaijan” icma əsaslı 20 mikromaliyyə institutu və banka sahib “FINCA Impact Finance” şəbəkəsinin bir hissəsidir. Bu şəbəkə fintexnologiyadan istifadə edərək aşağı gəlirli müştərilərin öz maliyyəsini genişləndirməsi üçün onlara yenilikçi, məsuliyyətli və əsaslı təsir imkanları olan maliyyə xidmətləri təklif edir. Əlavə məlumat üçün www.finca.az və www.fincaimpact.com saytını ziyarət edə bilərsiniz.


ABŞ-ın dostları və düşmənləri\n25 İyul 2014 11:04\nAmerikalılar Obamadan razıdırmı?\nDünyada baş verən proseslər giqant dövlətlərin xarici siyasətinə təsir göstərib. Onlar ənənəvi siyasətlərini dəyişməyə məcbur olublar. Həmin giqantlardan biri olan ABŞ da bəzi lider ölkələrlə olan münasibətlərinə yenidən nəzər salmağa məcbur olub.\nMehriban düşmənlər kimi daim bir-birinin üzünə gülən, lakin dünya ölkələrində baş verən bütün iğtişaşlarda, müharibələrdə ittiham edən iki “imperiya” -Ağ Ev və Kreml arasındakı münasibətlər getdikcə gərginləşir. Ukraynanın ərazisinə hərbi müdaxiləsi, Krımı anneksiya etməsi, separatçıları dəstəkləməsi Rusiyanı az qala bütün dünyaya mənfi obrazda tanıtdı. Sonsuz hədələr, tətbiq olunan sanksiyalar, yarıda qalmış layihələr və planlar, rəsmi Moskvanı siyasi kursundan döndərə bilmədi. Lakin ABŞ onsuz da böyük simpatiya duymadığı Rusiyaya qarşı münasibətini daha da sərtləşdirdi.\nMalayziya hava yollarına məxsus "Boeing 777" sərnişin təyyarəsinin vurulması isə son damla oldu. Hadisənin ilk günündə separatçılar təyyarə qalıqlarının düşdüyü əraziyə yaxınlaşmağa, meyitləri yerindən tərpətməyə imkan vermədikləri vaxtda Moskva və Kiyev qarşılıqlı ittihamlarla çıxış edirdi. Lakin bir müddət sonra ABŞ kəşfiyyatından anonim yayılan məlumata görə, Rusiyanın hadisə ilə əlaqəsinin olmasını sübut edən dəlillər mövcuddur. Meyitlər götürüldükdən və əraziyə mütəxəssislər baxış keçirdikdən sonra isə rəsmi məlumat yayılır ki, ABŞ Rusiyanı ittiham etmək üçün yetərli dəlillərə malik deyil...\nÖtən gün isə ABŞ dövlət departamentinin nümayəndəsi, Mari Harf mətbuat qarşısına çıxaraq, “Ukraynanın şərqində olan separatçılar, ”Buk" qurğusundan Malayziya hava yollarının təyyarəsini vura bilməzdi. Biz hesab edirik ki, Rusiyanın köməyi olmasaydı, separatçılar təyyarəni vura bilməzdilər", - deyə bildirib. O, həmçinin deyib ki, “ABŞ bir çox versiyaları nəzərdən keçirdikdən sonra bu qənaətə gəlib”.\n“Separatçılar,Rusiyanın dəstəyi olmadan nə fiziki olaraq hazırlaşa, nə də texniki baza yarada bilməzdilər. Onları maliyyələşdirən də, hərbi texnika ilə təmin edən də Rusiyadır. Raketi buraxmaq üçün isə yalnız ”Buk" qurğusunun varlığı azdır. Deməli, raketin atılmasına və təyyarənin vurulmasına görə separatçılar qədər, Rusiya da məsuliyyət daşıyır", - deyə, Harf əlavə edib.\nABŞ üçün ikinci əsas müttəfiq və tərəfdaş yetərincə güclü olan Türkiyədir. Lakin son zamanlar iki dövlət arasında müəyyən soyuqluq yaranıb. “Amerikanin səsi” radiosunun yaydığı məlumata görə, Türkiyənin baş naziri ABŞ-ı Yaxın Şərq siyasətinə görə tənqid edib. R.T.Ərdoğanın İsrailin Qəzzadakı əməliyyatlarını Hitlerlə müqayisə etməsi Vaşinqtonla Ankara arasındakı münasibətlərə soyuqluq gətirib. Ötən il Ərdoğanın etiraz aksiyaları iştirakçılarına qarşı təzyiqləri onun prezident Barak Obama ilə əlaqələrində gərginliyə səbəb olmuşdu. “Milliyet” qəzetinin siyasi təhlilçisi Əsli Aydıntaşbaşın dediyinə görə, Ərdoğanın İsrail əleyhinə ritorikaları münasibətlərə daha bir zərbədir.\nBir müddət öncə Türkiyənin baş naziri müsahibələrinin birində prezident Obama ilə heç bir şəxsi əlaqəsi olmadığını qeyd etmişdi. Ərdoğan Vaşinqtonun İsrailin dırnaqarası özünümüdafiəsinə haqq qazandırmaqla tənqid edilməli olduğunu bildirmişdi. Bu həftə isə ABŞ Dövlət Departamentinin sözçüsü Mari Harf deyib ki, İsrail əleyhinə bəyanatları Türkiyəyə baha başa gəlir. “Beynəlxalq dialoqda bu kimi bəyanatların yeri ola bilməz. Bu cür çıxışlar Türkiyənin dünyadakı rolu və nüfuzuna mənfi təsir göstərəcək”.\nLakin NATO-nun üzvü kimi Türkiyənin İran, İraq və Suriya ilə ortaq sərhədləri bölüşməsi onun ABŞ-ın müttəfiqi kimi mühümlüyünü qoruyur.\nAydıntaşbaş deyir ki, bütün anlaşılmazlıqlara baxmayaraq, Türkiyənin xarici işlər naziri Əhməd Davutoğlu və ABŞ dövlət katibi Con Kerri arasında diplomatik səviyyədə əməkdaşlıq davam etdirilir. “Əlbəttə, Türkiyə Amerikaya lazımdır. Xüsusilə də, İncirlik hava bazası. Regional təhlükələrlə üzləşən Amerikanın Türkiyəyə ehtiyacı olacaq”, - deyə, o bildirir.\nÜmumilikdə isə, siyasi ekspertlər hesab edir ki, ABŞ və Avropa ölkələri cihadçılar birliyinin İraq və Suriyadakı təhlükəsinə görə Türkiyə ilə əməkdaşlıq üçün yol axtarır.\nKarneqi Sülh Fondunun Avropa şöbəsindən olan Sinan Ülgen, Ərdoğanın seçkilərə 6 ay qalmış anti-İsrail ritorikaları dindar mühafizəkarların onu dəstəkləməsinə yardım edəcəyini deyir. “Ərdoğan prezident seçilsə, beynəlxalq imicini dəyişməyə çalışacaq. O, son il itirdiyi etibarını bərpa edəcək”. Digərləri isə Ərdoğanın İsraillə bağlı baxışlarının onun seçkilərdəki uğurunu kölgə altına aldığını düşünür. Lakin eyni zamanda Türkiyənin strateji əhəmiyyəti Ərdoğanın güclü diplomatik aləti hesab edilir.\nUzun zaman ərzində Ukrayna hadisələrini ciddiyə almayan Moskva sonunda Lavrovun dili ilə qəti fikrini səsləndirdi: “Ukraynadakı ”şou" ABŞ-dan idarə edilir".\nBelə ki, rəsmi Moskva Maydanın formalaşması, Yanukoviçin devrilməsi, ölkədə yeni hakimiyyətin qurulması proseslərini qəbul etməmək üçün, Ukraynadakı “şou”nun ABŞ tərəfindən idarə edildiyini elan edib.\n“ABŞ-ın vitse-prezidenti Cozef Baydenin Kiyevə səfəri zamanı anti-terror əməliyyatının bərpası haqda bəyanat verilib. Bu qərarın məhz Baydenin səfəri zamanı elan edilməsi, artıq aşkar göstəricidir. Əməliyyatların başlanması qərarı isə ABŞ Mərkəzi Kəşfiyyat İdarəsinin direktoru Con Brennanın Kiyevə səfərindən sonra verilib. Ona görə də, Ukraynadakı ”şou"nun ABŞ tərəfindən idarə edilməsinə inanmamağım üçün səbəb yoxdur", - deyə, Lavrov bəyan edib.\nBu arada, Vaşinqton rəsmi Kiyevə və yeni prezidentə qarşı olan simpatiyasını açıq-aşkar nümayiş etdirir.\n“Həsən Ruhani son açıqlamaları və addımları ilə sanki Qərbin, Amerikanın simpatiyasını qazanmağa çalışır”.\nBu fikirləri siyasi analitiklər səsləndirir. İslam respublikasının nüvə proqramı və dünya ölkələri ilə ümumi münasibətlərdə gözə çarpan irəliləyiş bunu deməyə əsas verir.\nBu arada, Tehranın inkişaf etdiyini görən ABŞ dövlət katibi Con Kerri İrana qarşı sanksiyaların götürülməsi barədə qərarın bir neçə ay ərzində qəbul oluna biləcəyini deyib. Bunun üçün Tehran əməkdaşlığa getməli və təftiş üçün öz nüvə proqramının obyektlərini açmalıdır. Dövlət katibi bildirib ki, Tehranın sülh proqramı üçün lazım olan səviyyədən artıq uranı zənginləşdirməkdən könüllü surətdə imtina etməsi, bütün obyektlərə çıxışının açılması, o cümlədən yeraltı və Fordoda yerləşən hərbi kompleksin inspeksiyadan keçirilməsi haqqında əlavə protokolun imzalanması münasibətlər üçün əsas olacaq. Yeni prezidentin seçilməsindən bir müddət sonra, son 34 ildə ilk dəfə olaraq ABŞ və İran prezidentlərinin telefon danışığı olub. Bu da iki ölkə arasında gərginliyin yumşala biləcəyinə işarədir.\nYeri gəlmişkən, münasibətlərin daha da irəliləməsi İŞİD silahlı qruplaşmasının İraqın bir neçə şəhərini ələ keçirməsinə təsadüf edir. Lakin bu, təsadüfdürmü?\nABŞ-ın dövlət katibi Con Kerri İraqda baş verənlərə dair İranla danışıqlara açıq olduqlarını bildirib.\nAmerikalı diplomat deyib: “Təhlükəsizlik baxımından İraqda vəziyyət günbəgün ağırlaşır. Bu şəraitlə bağlı İranla danışıqlara hazırıq. İraqda ”İraq Şam İslam Dövləti" silahlılarının irəliləməsinin qarşısının alınması məqsədi ilə İran - ABŞ hərbi işbirliyi istisna edilmir".\nO, İŞİD yaraqlılarının mövqelərinə ABŞ-ın pilotsuz təyyarələrdən hava zərbələri endiriləcəyini istisna etməyib.\nABŞ prezidenti Barak Obamanın yeni doktrina adı altında Vest-Pointdə etdiyi çıxışa münasibət birmənalı deyil. Ekspertlər Vaşinqtonun atdığı konkret addımlarla təntənəli nitqlərdə deyilən fikirlər arasında fərqləri aydın göstərirlər. Bir çox ölkələrə qarşı aparılan piar kampaniyaları, onların daxili işlərinə qarışmaq kimi cəhdlər dünya ictimaiyyəti tərəfindən qəbul edilmir. Bütün bunların fonunda Obama administrasiyasının həyata keçirdiyi xarici siyasət kursunun təhlili maraqlı görünür.\n"Newtimes"-ın yazdığına görə, ABŞ prezidenti Obamanın Vest-Pointdə hərbi akademiyada ölkənin xarici siyasətinin əsas prioritetləri haqqındakı çıxışına reaksiya birmənalı olmadı. Mütəxəssislər sırasında dövlət başçısının fikirlərinə tənqidi yanaşanlar çoxdur. Onlar prezidentin söylədikləri ilə rəsmi Vaşinqtonun həyata keçirdiyi siyasət arasında uyğunsuzluq olduğunu deyirlər.\nHətta Ağ Evin ekspertləri B.Obama komandasının xarici siyasətini qısaca belə qiymətləndiriblər: “Bəsdir, boş şeylərlə məşğul oldunuz” (Karl Rove. Obama’s Foreign Policy Fails His Own Test / “The Wall Street Journal”, 11 iyun 2014). Bu tezisin əsassız yaranmadığını demək olar. B.Obamanın özü Asiya ölkələrinə səfəri zamanı təyyarədə jurnalistlərdən xahiş edib ki, həmin fikri alqışlasınlar. Yəni dövlətin rəhbəri açıq etiraf edir ki, xarici siyasətdə “boş şeylərlə məşğul olur”.\nMütəxəssislər isə konkret faktlarla Amerikanın xarici siyasətinin ciddi problemlərlə qarşılaşdığını təsdiq edirlər.\nMəsələn, 2011-ci ildə B.Obama Bəşər Əsədin hakimiyyətdən getməli olduğunda israr edirdi. Lakin o, Suriya müxalifətinə yardıma risk etmədi. İndi B.Əsəd yenidən dövlət başçısı seçildi. B.Obama isə hələ də Suriya məsələsində konkret mövqe nümayiş etdirə bilmir. Başqa arqumentlər kimi Misir, İraq, İran və Əfqanıstan göstərilir. “İraq və Şam İslam Dövləti” (İŞİD) terrorçularının Mosul və Tikriti də məhz Obamanın yanlış İraq siyasəti nəticəsində zəbt etdikləri yazılır (bax: əvvəlki mənbəyə).\nB.Obamanın xarici siyasətinin “dişsizliyi” Rusiya və Çin istiqamətində atılan addımlarda da özünü göstərir. Rəsmi Vaşinqtonun Ukrayna məsələsində qərəzli davranması haqqında ekspert rəyləri var. Mütəxəssislər hesab edirlər ki, Amerika inkişaf etməkdə olan ölkələrlə Avropanın arasını vurmaqla məşğul olur.\nElə isə Amerikanın xarici siyasətdə hansı meyarlara əməl etdiyi haqqında sual meydana çıxır. Digər məlum faktları da nəzərə alanda Obamanın yeni siyasi kurs haqqında çıxışı, sadəcə, görüntüdür. Orada prezident yeni tezisləri baş aldatmaq, yenilikçi kimi görünmək xətrinə deyib.\nReallıqda isə ABŞ-ın xarici siyasəti köhnə mərəzlərdən qurtulmayıb.\nBunların fonunda son zamanlar Amerikada keçirilmiş bir sıra sorğunun nəticələri maraq doğurur. ABŞ-ın “FOX” telekanalının apardığı araşdırmalara görə, rəyi soruşulanların 56 faizi hazırkı xarici siyasi kursu bəyənmir. Respondentlərin 55 faizi isə B.Obama dönəmində Amerikanın zəiflədiyinə inanır. Sorğuda iştirak edənlərin 68 faizi B.Obama administrasiyasının B.Klintonun komandasına nisbətən zəif olduğunu deyib. Onu vurğulayaq ki, “FOX” telefonla təsadüfi nömrələri yığmaqla araşdırma aparıb. Yəni onun obyektivlik dərəcəsi yüksəkdir. (“Gazeta.ru”, 5 iyun 2014).


Ana səhifə » Daxili siyasət » İlham Əliyev Azərbaycan dövlətçiliyinin keşiyində duran güclü siyasi liderdir\nİlham Əliyev Azərbaycan dövlətçiliyinin keşiyində duran güclü siyasi liderdir\nXXI yüzillik dünyaya qloballaşma əsri kimi daxil olmuşdur. Yaşadığımız hazırkı dövr dünya ölkələri üçün radikal sosial, iqtisadi, siyasi, mədəni və mənəvi dəyişikliklərlə səciyyələnir. Dövlətlər arasındakı sərhədlərin şəffaflaşması, müxtəlif xalqların bir-birinə inteqrasiya etməsi, ikitərəfli münasibətlərin genişlənməsi və dərinləşməsi müasir dövrümüzün xarakterik cəhətlərindəndir. Çağdaş dünyanın inkişafı prosesində indiki tarixi mərhələnin başlıca meyilləri qloballaşma və iqtisadi, mədəni inteqrasiyadır. Müstəqil Azərbaycan Respublikası da ümumdünya inteqrasiya və qloballaşma cərəyanlarından kənarda qalmamışdır.\nÖtən əsrin axırlarında Azərbaycan müstəqillik qazandıqdan sonra ölkə demokratik, hüquqi, dünyəvi dövlət quruculuğu yolu ilə getməyə, dünya ölkələrinə inteqrasiya olunmağa, qloballaşma prosesində fəal iştirak etməyə başladı. Lakin təəssüf ki, gənc müstəqil Azərbaycan dövlətinin istiqlalının elə ilk illərində ona “başçılıq” edən səriştəsiz rəhbərlərin “xidmətləri” sayəsində ölkəmizi bir dövlət kimi məhv olmaq təhlükəsi təhdid edirdi. Daxili və xarici düşmənlərin birgə fəaliyyəti nəticəsində Azərbaycan Respublikası idarəolunmaz vəziyyətə düşmüş, respublikanın ayrı-ayrı hissələrə parçalanması məqsədilə separat hərəkatlar genişlənmiş, cəbhədə Azərbaycan əraziləri bir-birinin ardınca itirilməyə başlamışdı.\n1993-cü ildə Ümummilli lider Heydər Əliyev xalqın təkidi ilə ikinci dəfə Azərbaycanda siyasi hakimiyyətə gələrək ölkəni dünyanın siyasi xəritəsindən silinməkdən, bir dövlət olaraq parçalanmaqdan xilas etdi. Dövlətimizin bütün sahələrində əsaslı islahatlara qədəm qoyuldu və inkişafın əhəmiyyətli faktorlarından biri - daxili ictimai-siyasi sabitlik bərqərar oldu. Dahi rəhbər Heydər Əliyevin çağdaş tariximizə Milli qurtuluş günü kimi daxil olmuş 15 iyun 1993-cü ildə Azərbaycan Respublikası Milli Məclisinin sədri seçilməsi ilə respublikada demokratiyanın, qanunçuluğun, hüquqi dövlət quruculuğunun bünövrəsi qoyuldu. Heydər Əliyevin parlamentə sədr seçilməsindən sonra Milli Məclisdə verdiyi bəyanatda müstəqil dövlətçiliyin inkişaf konsepsiyası və yolları sistemli şəkildə açıqlandı. Bu istiqamətdə məqsədyönlü tədbirlərin həyata keçirilməsinə başlandı. Böyük öndər Heydər Əliyevin 1993-cü ilin iyun-oktyabr ayları və sonrakı dövrdə müstəqil Azərbaycan dövlətinin qorunması və möhkəmləndirilməsi uğrunda mübarizəsi strateji məqsəd daşıyırdı.\nUlu öndər Heydər Əliyevin ən böyük xidməti ondan ibarətdir ki, O, Azərbaycan dövlətçiliyini qoruyub saxladı. Dövlətçiliyimizin qorunub saxlanılması isə müstəqilliyimizin, azadlığımızın möhkəmlənməsi deməkdir. O vaxtdan keçən müddət ərzində Azərbaycanda həyatın bir sıra sahələrində pozitiv dəyişikliklər, köklü islahatlar aparılmış, ictimai-siyasi sabitlik təmin edilmiş, demokratiyanın inkişafı yolunda mühüm addımlar atılmışdır. Azərbaycan nüfuzlu və etibarlı tərəfdaş, perspektiv imkanları olan bir dövlət kimi dünya dövlətləri birliyinə daxil olmuş və layiqli yerini tutmuşdur (İradə Hüseynova. Müstəqil Azərbaycan dövlətinin qurucusu. Bakı, “Təhsil”, 2004, səh.13).\nHələ 1993-cü il oktyabr ayının 10-da Ulu öndər Heydər Əliyev Azərbaycan Respublikasının Prezidenti seçilməsi ilə bağlı keçirilən inauqurasiya mərasimində bildirmişdi ki, respublikamızın qarşısında duran əsas vəzifələrdən biri Azərbaycanın mənafeyini dünya miqyasında müdafiə edə bilən ağıllı, səriştəli xarici siyasətin yürüdülməsidir. Bu xarici siyasət, ilk növbədə, dövlətimizin müstəqilliyini təmin etməyə yönəldilməlidir. Ona görə də Heydər Əliyev dünyanın bütün dövlətləri ilə bərabərhüquqlu, qarşılıqlı-faydalı əlaqələr yaratmağı və inkişaf etdirməyi məqsədəuyğun hesab edirdi. Bu əlaqələrdən həm Azərbaycan Respublikasının beynəlxalq mövqelərini möhkəmlətmək, həm də respublikanın iqtisadiyyatını, elmini, mədəniyyətini inkişaf etdirmək üçün səmərəli istifadə olunmalıdır (Heydər Əliyev. Müstəqilliyimiz əbədidir. Birinci kitab. Bakı: Azərnəşr, 1997, s.16).\nAzərbaycan Respublikası müstəqillik qazandıqdan sonra beynəlxalq birliyin tamhüquqlu üzvü kimi ümumbəşəri dəyərlərin üstünlüyünü qəbul edərək, demokratik, hüquqi və dünyəvi dövlət quruculuğunu özünün dönməz inkişaf yolu olaraq seçmişdir. Xalqımız Azərbaycan Respublikasının demokratik inkişafı yolunda böyük tarixi nailiyyətlər qazanmışdır. Respublikamızda həyata keçirilən quruculuq işləri dünyada demokratiya şəraitində yaşayan və irəliləyən dövlətlərin keçdiyi yolun, proseslərin bir hissəsidir. Eyni zamanda, ölkə özünün coğrafi, geostrateji mövqeyi, təbii sərvətləri, əmək ehtiyatları, geosiyasi şəraiti, milli-mənəvi xüsusiyyətləri ilə özünəməxsus keyfiyyətlərə də malikdir. İftixarla qeyd etmək lazımdır ki, respublikamızda əldə edilən nailiyyətlər, uğurlar yalnız onun nəticəsində mümkün olmuşdur ki, dövlətimizin ən mürəkkəb və tarixi dönüş mərhələlərində ona Heydər Əliyev kimi dünya şöhrətli siyasi və dövlət xadimi rəhbərlik etmişdir.\nBu böyük şəxsiyyətin dünya şöhrətli adı ilə tarixin elə vacib dövrləri bağlıdır ki, bu dövrləri yalnız xalqın və ölkənin inkişaf erası adlandırmaq lazımdır. Heydər Əliyevin fəaliyyəti bir-birinə zidd olan iki müxtəlif ictimai-siyasi sistemin qovuşuğundan keçmiş və bunların hər ikisindən O, bacarıqla istifadə edib respublikamızın hərtərəfli inkişafını təmin etmişdir.\nMilli ideologiyamızın, milli məfkurəmizin yaradılması Ümummilli lider Heydər Əliyevin tarixi xidməti idi. Onun əsası Azərbaycançılıqdır. Ulu öndər Heydər Əliyev milli ideologiyamızdan - dövlətçilik məfkurəsi olan Azərbaycançılıqdan danışarkən deyirdi: “Azərbaycan dövlətinin milli ideologiyasının özəyini, əsasını təşkil edən Azərbaycançılıqdır. Dövlətçilik, milli-mənəvi dəyərlər, ümumbəşəri dəyərlər - bunlar hamısı azərbaycançılıq anlayışının tərkib hissələridir...” (Milli ideologiya/”Xalq qəzeti”, 24 noyabr 1998-ci il)\nQeyd olunduğu kimi, Ulu öndər 1993-cü ildə xalqın təkidi ilə ölkənin siyasi hakimiyyətinə qayıtdıqdan sonra həyatımızın bütün sahələrində köklü və düşünülmüş islahatlara başlanıldı. Məsələn, Heydər Əliyevin rəhbərliyi ilə respublikada hüquqi islahat komissiyası yaradılmasının böyük əhəmiyyəti oldu. Sosial-iqtisadi islahatların həyata keçirilməsinin hüquqi bazasını təşkil edən qanunlar qəbul edildi. “Konstitusiya Məhkəməsi haqqında”, “Məhkəmələr və hakimlər haqqında”, “Vəkillər və vəkillik fəaliyyəti haqqında”, “Prokurorluq haqqında”, “Polis haqqında”, “Əməliyyat-axtarış fəaliyyəti haqqında”, “Notariat haqqında” qanunların, Ailə Məcəlləsi, Mülki, Cinayət, Mülki-prosessual, İnzibati xətalar, Cəzaların icrası, Gömrük və Vergi məcəllələrinin, “Vətəndaşların müraciətlərinə baxılması qaydası haqqında”, “Əhalinin sağlamlığının qorunması haqqında” və s. qanunların qəbul edilməsi dövlətçiliyin inkişafında, cəmiyyət həyatında hüquqi normaların bərqərar olmasında, hüquqi təminatın inkişafında həlledici əhəmiyyət daşıyır.\nÜmummilli liderimizin alternativi olmayan düşünülmüş daxili və xarici siyasəti bu gün Onun siyasi varisi, Heydər Əliyev siyasi məktəbinin ən layiqli yetirməsi və davamçısı Azərbaycan Respublikasının Prezidenti İlham Əliyev tərəfindən uğurla davam etdirilir. Dövlətimizin əsaslarının möhkəmlənməsi və həyata keçirilən strategiyanın səmərəliliyi məhz İlham Əliyevin varislik keyfiyyətləri, müdrikliyi, siyasi iradəsi və uzaqgörənliyi, ümumilikdə, rasional davranış modeli sayəsində mümkün olmuşdur. Dövlət başçısı varislik, novatorluq və dinamizm prinsiplərinə sadiqdir. Varisliyin dövlət idarəçiliyində prioritet təşkil etməsi ilə bağlı akademik Ramiz Mehdiyev haqlı olaraq qeyd edir ki, “Cəmiyyətimiz sürətlə qlobal dünyanın bir hissəsinə çevrilir. Bu, sovet dövrünün totalitarizmindən inkişafın demokratik, açıq modelinə keçidin qanunauyğun nəticəsidir. Vətəndaşın hüquq və azadlıqlarının dərəcəsi və səviyyəsi dinamik şəkildə yüksəlir, çünki insan hüquqları sahəsində fəaliyyət iqtisadi, siyasi və digər islahatları demokratikləşdirmək prosesinin, ictimai inkişafın keyfiyyətcə daha yüksək pilləsinə doğru irəliləyişin mühüm tərkib hissəsidir. Şəxsiyyətin hüquq və azadlıqları konsepsiyası təsərrüfat münasibətlərində, sosial və hüquq təsisatlarını demokratikləşdirmək proseslərinin dərinləşdirilməsində, cəmiyyətdə özünüidarənin və özünütənzimləmənin genişləndirilməsində, cəmiyyətin əxlaqi-mənəvi mühitinin təzələnməsində, siyasi mədəniyyətin və hüquq mədəniyyətinin yüksəldilməsində yeni prinsiplərin bərqərar olmasının geniş perspektivləri nəzərə alınmaqla inkişaf edir. Tədricən hakimiyyətin və dövlət idarəçiliyinin varisliyi prioriteti yaranır. Qərb demokratiyası ölkələrinin təcrübəsi sübut edir ki, dövlətçiliyin yeni demokratiya dövlətləri üçün ən məqbul və səmərəli forması hakimiyyətin və dövlət idarəçiliyinin varisliyindədir. Azərbaycanın tərəqqisini və inkişafını yalnız səmərəli dövlətçilik quruluşunun müasir xəttinə varislik təmin edə bilər” (Ramiz Mehdiyev. XXI əsrdə milli dövlətçilik. Bakı: “XXI” - Yeni Nəşrlər Evi, 2003., s.65).\nÜmummilli lider Heydər Əliyevin alternativi olmayan siyasətinin, strateji və siyasi xəttinin görkəmli şəxsiyyət, dövlət başçısı İlham Əliyev tərəfindən uğurla davam etdirilməsi nəticəsində bu gün Azərbaycan dinamik inkişaf edən ölkəyə çevrilmiş, beynəlxalq aləmdə etibarlı tərəfdaş imici qazanmışdır. Ölkə Prezidenti İlham Əliyevin elmi cəhətdən əsaslandırılmış inkişaf strategiyası nəticəsində Azərbaycan Cənubi Qafqaz regionunun sürətli inkişafa malik güclü dövlətinə çevrilmişdir. Tariximizin bu axırıncı mərhələsində son onillik haqlı olaraq İlham Əliyev dövrünün yüksək səviyyəli fəaliyyəti və böyük nailiyyət illəri kimi qəbul olunmuşdur. Böyük öndər Heydər Əliyevin müdrik siyasətindən və zəngin təcrübəsindən bəhrələnməklə Azərbaycanı inkişaf etdirmək, Azərbaycan vətəndaşlarının rifah halını qaldırmaq və ölkəni yalnız irəli aparmaq - Prezident İlham Əliyevin strateji hədəfi budur. Prezident İlham Əliyevin ölkəyə rəhbərlik etdiyi 2003-cü ildən bu vaxtadək olan müddət Azərbaycanın şanlı tarixinə hərtərəfli və sürətli inkişaf dövrü kimi daxil olmuşdur. Ölkə hakimiyyətinin ali məqsədi Azərbaycanda demokratik cəmiyyətin, hüquqi dövlətin yaranmasıdır. Ölkədə demokratiyanın inkişafı, vətəndaş cəmiyyətinin bərqərar olması, əsas insan hüquq və azadlıqlarının qorunması, siyasi plüralizmin, söz və ifadə, dini etiqad və vicdan azadlıqlarının təmin olunması İlham Əliyevin çoxtərəfli fəaliyyətinin başlıca prioritetlərini təşkil edir.\nBu gün Azərbaycanın sürətli inkişafı yeni-yeni istiqamətləri əhatə edir və ölkəmizin regionda lider dövlət olduğunu bir daha təsdiqləyir. Son 11 il ərzində Azərbaycan dünya miqyasında iqtisadi və sosial baxımdan ən sürətlə inkişaf edən ölkə olmuşdur. Bütün statistik göstəricilər bunu bir daha əyani şəkildə təsdiq edir. Ötən il bütün dünyada neftin qiyməti kəskin şəkildə aşağı düşsə də, Azərbaycan iqtisadiyyatı təxminən 3 faiz artmışdır. Qeyri-neft sektorunda isə artım 7 faizdir. Qeyri-neft sektorunun inkişafı ölkə iqtisadiyyatını çoxşaxəli şəkildə inkişaf etdirməyə və inkişafın dayanıqlılığını təmin etməyə imkan verir. Davos Dünya İqtisadi Forumu ölkəmizi iqtisadi sahədə rəqabətqabiliyyətliliyinə görə 144 ölkə arasında 38-ci yerə layiq görmüşdür. Azərbaycan iqtisadiyyatı dünyanın rəqabət qabiliyyətli 40 iqtisadiyyatı arasındadır. Bu göstəriciyə görə Azərbaycan MDB ölkələri arasında isə birincidir.\nHazırda düşünülmüş və məqsədyönlü iqtisadi və sosial siyasət nəticəsində əhalinin pul gəlirləri ilbəil artır, ötən il bu gəlirlər 4,8 faiz yüksəlmişdir. Bu isə o deməkdir ki, vətəndaşlarımızın gəlirləri inflyasiyadan 3 dəfə çox olmuş, onların alıcılıq qabiliyyətləri azalmamış, əksinə artmışdır. İnsanların maddi gəlirlərinin artması onların rifah halının yaxşılaşması istiqamətində əhəmiyyətli amildir. 2014-cü ildə ölkə iqtisadiyyatına 27 milyard dollar investisiya qoyulmuşdur. Onlardan 16 milyardı daxili sərmayə, 11 milyardı isə xarici sərmayədir. Son illər daxili investisiyalar daha da çoxalmışdır. 2009-cu ildə investisiya qoyuluşu 9,2 milyard dollar idi ki, bunun da 7,3 milyard dollarını daxili sərmayələr təşkil edirdi. Göründüyü kimi, cəmi beş il ərzində investisiyalar demək olar ki, 3 dəfə - 18 milyard dollar artmışdır ki, bu da çox böyük göstəricidir.\nAzərbaycanın son illər ərzində nail olduğu yüksək və sürətli inkişafı əks etdirən bəzi faktoloji rəqəmləri də qeyd etməyi məqsədəuyğun hesab edirəm. Son 10 ildə Azərbaycan iqtisadiyyatı dünyada ən sürətlə inkişaf edən iqtisadiyyat olmuşdur. İlham Əliyevin ölkəyə rəhbərlik etdiyi dövrdən - 2004-cü ildən bu günə qədər ümumi daxili məhsulumuz 3,4 dəfə artmışdır. Bu, dünya miqyasında rekord göstəricidir. Sənaye istehsalı 2,7 dəfə artmışdır. 2004-cü ildə Azərbaycan iqtisadiyyatı Cənubi Qafqaz iqtisadiyyatının 50 faizini təşkil edirdisə, bu gün ölkəmizin payı 75 faizə qədər yüksəlmişdir. On bir il ərzində Azərbaycan iqtisadiyyatına 180 milyard dollar investisiya qoyulmuşdur. Etiraf etmək lazımdır ki, bu, çox böyük göstəricidir və ölkədə dayanıqlı siyasi və iqtisadi sabitliyin mövcudluğunun sübutudur. 2004-cü ildə ölkənin valyuta ehtiyatları 1,8 milyard dollar idisə, 2009-cu ildə bu ehtiyatlar artaraq 20,4 milyard dollara çatmışdı. Lakin bu gün isə çox sevindirici haldır ki, valyuta ehtiyatlarımız artıq 50 milyard dollardan çoxdur. Qeyd etməyi lazım bilirəm ki, bu, kifayət qədər böyük ehtiyatdır. Onu da nəzərə almalıyıq ki, artım tendensiyası düşünülmüş siyasət sayəsində davam edir və növbəti illərdə bizi daha böyük uğurlar gözləyir.\nÖlkə başçısı 2003-cü ildə keçirilən prezident seçkiləri ərəfəsində 600 min yeni iş yerinin yaradılması ilə bağlı verdiyi vədə sadiq qalmış, digər vədləri kimi onu da artıqlaması ilə yerinə yetirmişdir. Belə ki, ötən müddət ərzində Azərbaycanda 1 milyon 360 min yeni iş yeri yaradılmışdır. Onlardan 1 milyonu daimi iş yeridir. Görülən tədbirlər nəticəsində işsizlik 5 faizə düşmüşdür, işsizlik kimi ciddi problemin böyük hissəsi, demək olar ki, öz həllini tapmışdır. Yoxsulluq da 5 faiz səviyyəsindədir. Halbuki, 2003-cü ildə ölkə vətəndaşlarının 50 faizə qədəri yoxsulluq səviyyəsində yaşayırdı. 2009-cu ilə qədər bu göstərici 11 faizə qədər aşağı düşmüşdü. Bu gün isə yoxsulluq 5 il öncəyə nisbətən 2 dəfədən də çox azalmışdır. Bütün dünyada iqtisadi böhranın dərinləşdiyi və kəskin hal aldığı son illərdə belə, Azərbaycanda aparılan və xalqa istiqamətlənən sosial siyasət insanlarımızın rifah halının ilbəil yüksəlməsinə şərait yaratmışdır və bu proses bu gün də əzmlə davam edir.\nÖlkədə əməkhaqları və pensiyaların mütəmadi olaraq artırılması ənənəsi də uğurla davam etdirilir. 2004-cü ildə Azərbaycanda orta aylıq əməkhaqqı 100 dollar idisə, hazırda bu, 565 dollardır. On bir il əvvəl orta aylıq pensiya cəmi 24 dollar təşkil edirdi, hazırda isə 221 dollardır. Müvafiq strukturlar tərəfindən 400 min insana ünvanlı sosial yardım verilir. Əhalinin əmanətləri 11 faiz artaraq 7 milyard dollar səviyyəsini keçmişdir. Adambaşına əmanətlərin məbləği təxminən 1000 ABŞ dollarına yaxındır. Lakin 11 il bundan əvvəl bu göstərici cəmi 50 dollar təşkil edirdi.\nDaha bir qürurverici fakt - Azərbaycanın inkişaf etmiş gələcəyinə və bu gününə hesablanmış mükəmməl enerji siyasətinin gerçəkləşdirilməsi nəticəsində respublika elektrik enerjisi idxal edən ölkədən ixrac edən ölkəyə çevrilmişdir. Son 11 il ərzində 23 elektrik stansiyası tikilmişdir ki, onların gücü 2400 meqavatdır. Ölkəmizin ümumi enerji potensialı 6300 meqavatdır. 2400 meqavat son 11 ildə yaradılmışdır.\nÖlkə rəhbərinin dəfələrlə bəyan etdiyi kimi, neft sektoru ilə yanaşı, Azərbaycanda qeyri-neft sektorunun da inkişafı prioritet istiqamət sayılır. “Biz iqtisadi siyasətimizi elə qurmalıyıq ki, sanki Azərbaycanda neft yoxdur, sanki Azərbaycan neft ölkəsi deyildir. Qeyri-neft sektorunun inkişafı, yeni texnologiyaların tətbiq olunması, müasir yanaşmanın həyatda öz əksini tapması bizim gələcək uğurlarımızın əsasını qoyacaqdır” (İlham Əliyev. İqtibaslar və təhlil. Bakı: “Azərbaycan”, 2006, s. 43).\nÖlkəmizin hərbi büdcəsi 2003-cü ildən bəri 20 dəfədən çox artmışdır. Bundan başqa, güclü hərbi sənaye kompleksi yaradılmış, vətəni layiqincə qorumağa qadir olan qüdrətli ordu formalaşdırılmışdır. Dünyada gedən qloballaşma prosesinin sivilizasiyalararası dialoqu zərurətə çevirdiyi bir vaxtda Ermənistan beynəlxalq hüququn əsas norma və prinsiplərinə etinasızlıq göstərir, işğalçılıq və terror siyasətinə davam etməklə özünü strateji layihələrdən kənarda saxlayır. Ermənistan-Azərbaycan, Dağlıq Qarabağ münaqişəsinin Cənubi Qafqazın ən ciddi problemi kimi indiyə qədər həllini tapmaması bütövlükdə Xəzər hövzəsi regionunda sülhə, sabitliyə və iqtisadi əməkdaşlığa potensial təhdiddir. Prezident İlham Əliyev ötən müddət ərzində işğal altında olan torpaqlarımızın sülh yolu ilə qaytarılması istiqamətində mühüm fəaliyyətini davam etdirmişdir. 2013-cü ildə prezident seçkilərində çox böyük səs çoxluğu ilə qələbə qazandıqdan sonra təntənəli andiçmə mərasimində bu məsələyə bir daha toxunan dövlət başçısı, Ali Baş Komandan İlham Əliyev demişdir: “Bizim əzəli torpağımız olan Dağlıq Qarabağ bu gün siyasi və hüquqi cəhətdən də Azərbaycanın ayrılmaz hissəsidir. Ərazi bütövlüyü məsələlərində heç bir güzəştdən söhbət gedə bilməz. Heç vaxt Azərbaycan öz ərazisində ikinci qondarma erməni dövlətinin yaradılmasına imkan verməyəcək, icazə verməyəcəkdir. Bizim birmənalı mövqeyimiz, bir daha demək istəyirəm ki, tarixi ədalətə və beynəlxalq hüquq normalarına söykənir. Eyni zamanda, son 10 il ərzində münaqişənin həlli üçün atılan addımlar, beynəlxalq təşkilatlarda qəbul edilmiş qərarlar, təbii ki, bizim mövqeyimizi daha da möhkəmləndirir. Son 10 il ərzində bir neçə mötəbər təşkilat Ermənistan-Azərbaycan, Dağlıq Qarabağ münaqişəsinin həlli ilə bağlı ədaləti əks etdirən qətnamələr qəbul etmişdir. Onların arasında İslam Əməkdaşlıq Təşkilatı, Avropa Parlamenti, Avropa Şurası, Qoşulmama Hərəkatı və digər təşkilatlar vardır. Hesab edirəm ki, bizim bu istiqamətdə səylərimiz davam etdiriləcəkdir” (Azərbaycan Respublikasının Prezidenti seçilmiş İlham Əliyevin təntənəli andiçmə mərasimi keçirilmişdir// http://www.president.az/articles/9667).\nDövlət başçısı İlham Əliyev bu gün müstəqil Azərbaycan dövlətinin qarantı missiyasını daşıyır və bu göstərici Azərbaycanın qısa müddət ərzində iqtisadi inkişaf sürətinə görə bütün dünyada liderə çevrilməsi faktıdır. Akademik Ramiz Mehdiyev “Azərbaycan: qloballaşma dövrünün tələbləri” əsərində Prezident İlham Əliyevin liderlik keyfiyyətlərinin daha dolğun və obyektiv təsvirini yaratmışdır: “Faktlardan qaçmaq olmaz və onlar sübut edir ki, İlham Əliyev yeni dövrün siyasətçisidir və özünün də dəfələrlə vurğuladığı kimi, hər bir azərbaycanlının Prezidenti olmaq, tarixin hələ tezliklə başa çatmayacaq mürəkkəb dövründə ölkəyə rəhbərlik etmək üçün bütün zəruri liderlik keyfiyyətlərinə malikdir. İlham Əliyevin dövlət və onun inkişafı barədə baxışları məlumdur. Onun başlıca arzu və istəkləri Azərbaycan dövlətini modernləşdirmək və ölkəni dünyamiqyaslı mühüm qərarlar qəbul edən sayıseçmə ölkələr birliyinə daxil etməkdir. O, fəaliyyətində ardıcıl və praqmatik, rasional və səmimidir. Onu fərqləndirən cəhət budur ki, O, fəaliyyət dairəsi məhdud olan məmur deyil, geniş baxışlara malik siyasətçidir. Azərbaycana məhz belə siyasətçi - amerikalıların işgüzarlığını, britaniyalıların ehtiyatlılığını, almanların dəqiqliyini, habelə məsuliyyətliliyini, azərbaycanlıların açıqlığı, səmimiliyi və tolerantlığını özündə birləşdirən siyasətçi lazımdır” (Ramiz Mehdiyev. Azərbaycan: Qloballaşma dövrünün tələbləri. Bakı: XXI - Yeni nəşrlər Evi, 2005,464 s.).\nÖlkə rəhbəri İlham Əliyevin müvəffəqiyyətlə həyata keçirdiyi məqsədyönlü siyasət ölkəmizin birinci xanımı, UNESCO və İSESCO-nun xoşməramlı səfiri, Milli Məclisin deputatı Mehriban Əliyevanın işgüzar fəaliyyəti sayəsində daha da dolğunlaşır. Prezident və Onun xanımı Azərbaycanın nəinki Qafqaz regionunda, eləcə də bütün dünyada aparıcı mövqeyə sahib olması, dünya birliyində layiqli yerini tutması, qüdrətli, inkişaf etmiş dövlətə çevrilməsi üçün yorulmadan çalışırlar. Heydər Əliyev məfkurəsinin həmişəyaşar səciyyəsini əks etdirmək zərurətindən, qloballaşan dünyada Heydər Əliyevin azərbaycançılıq fəlsəfəsinin ölkəmiz üçün əhəmiyyətini vurğulamaq niyyəti və Heydər Əliyevin yaratdığı milli dövlətçilik ideyalarını yeni nəsillərə daim aşılamaq amalı ilə yaradılan Heydər Əliyev Fondu ölkənin ictimai həyatında mühüm rol oynayan quruma çevrilmişdir. Mehriban xanım Əliyevanın rəhbərlik etdiyi Heydər Əliyev Fondu sülhün bərqərar olmasında, Azərbaycan mədəni irsinin dünya ictimaiyyətinə çatdırılmasında, ərazi bütövlüyünün bərpasına istiqamətlənmiş fəal xarici siyasət strategiyasının formalaşdırılmasında, mədəniyyətlərarası dialoqun təşkili və inkişafında, idmanın inkişaf etdirilərək Azərbaycanı beynəlxalq səviyyədə yüksək kürsülərdə tanıtmasında, Ulu öndərin banisi olduğu Azərbaycançılıq məfkurəsinin qorunması və təbliğində, Azərbaycan diaspor təşkilatlarının fəaliyyətlərinin gücləndirilməsində və Azərbaycan lobbisinin səmərəli fəaliyyətinin təşkilində fəal iştirak edir. Fond adını daşıdığı Ulu öndərin ideyalarını həyata keçirməklə Onun siyasi kursunu davam etdirir. Həm Azərbaycanda, həm də ölkənin hüdudlarından kənarda hörmət, inam və etimad qazanan Heydər Əliyev Fondu Azərbaycan Respublikasının iqtisadi qüdrətinin artırılmasına xidmət edən layihələrin gerçəkləşdirilməsində iştirak edir, əhalinin rifahının yüksəlməsi istiqamətində proqram və tədbirlərə dəstək verir, ölkədə elm, təhsil, mədəniyyət, səhiyyə və idmanın inkişafını təmin edən layihələrə yardımçı olur.\nHeydər Əliyev Fondu uşaq və gənclərin sağlam, milli-mənəvi dəyərlərə sadiq, hərtərəfli biliklərə malik vətəndaş kimi yetişdirilməsi uğrunda çalışmağı, Azərbaycanın beynəlxalq nüfuzunun artırılması ilə bağlı tədbirlərin həyata keçirilməsinə yardım etmək kimi əhəmiyyətli işləri də öz fəaliyyət dairəsinə daxil etmişdir. Hazırda xarici ölkələrdə erməni təcavüzkarlarının bəşəriyyət əleyhinə cinayətləri haqqında dəqiq informasiyanın yayılması Azərbaycanın birinci xanımı, UNESCO-nun və İSESCO-nun xoşməramlı səfiri Mehriban Əliyevanın və “Xocalıya ədalət!” beynəlxalq kampaniyasının təşəbbüskarı Leyla xanım Əliyevanın fəaliyyətinin prioritet xəttidir. Heydər Əliyev Fondunun vitse-prezidenti, İDEA İctimai Birliyinin təsisçisi və rəhbəri Leyla Əliyeva fəal vətəndaş mövqeyindən çıxış edərək, “Xocalıya ədalət!” beynəlxalq kampaniyası çərçivəsində 50-dən çox ölkəni əhatə edən irimiqyaslı fəaliyyəti ilə böyük işlər görmüşdür. Belə ki, bütün dünyada artıq bir milyondan çox insan bu faciənin soyqırımı aktı kimi tanınması çağırışı altında öz imzasını qoymuşdur. Bu istiqamətdə iş davam etdirilir və bəşəriyyətə qarşı cinayətə mənəvi-hüquqi qiymət verilməsi tələbi ilə Azərbaycanın ədalətli mövqeyinin dünya birliyinə çatdırılması coğrafiyası genişlənməkdədir.\nBu il Bakıda ilk Avropa Olimpiya Oyunları keçiriləcəkdir. İndiyə qədər dünyada heç vaxt Avropa Olimpiya Oyunları keçirilməmişdir. Fərəhli haldır ki, Azərbaycan bu möhtəşəm idman tədbirinə ev sahibliyi edəcəkdir. Təşkilat Komitəsinin sədri Mehriban xanım Əliyeva bildirmişdir ki, I Avropa Oyunlarının Bakıda keçirilməsi ölkəmiz üçün, ümumiyyətlə, bütün Avropa Olimpiya hərəkatı üçün tarixi hadisədir. Regionun lider dövlətinə çevrilən Azərbaycanın sürətli inkişafı, dünya birliyində tutduğu mövqe, mövcud ictimai-siyasi sabitlik beynəlxalq ictimaiyyətdə əminlik yaradıb ki, ölkəmiz bu mötəbər tədbiri yüksək səviyyədə keçirə biləcəkdir. Bu qərarın qəbul edilməsi respublikamızda çoxsaylı idman yarışlarının, Avropa və dünya çempionatlarının yüksək səviyyədə keçirilməsinə, idmançılarımızın beynəlxalq yarışlarda əldə etdikləri nailiyyətlərə, ümumilikdə Azərbaycanda idman sahəsində görülmüş işlərə beynəlxalq ictimaiyyət və Avropa Olimpiya Komitəsi tərəfindən verilən yüksək qiymətdir. Prezident İlham Əliyevin bildirdiyi kimi, biz Avropa Oyunlarını Yay Olimpiya Oyunlarının səviyyəsində keçirmək əzmindəyik. Bu Oyunlar bir Avropa bayramına çevrilməlidir. Azərbaycan burada yenə də liderlik keyfiyyətlərini göstərir. Çünki Avropa Oyunlarının standartları əslində Bakıda qoyulacaq. Azərbaycanın rolunun getdikcə artdığını bəyan edən dövlət başçısı ölkəmizdə mövcud olan ictimai-siyasi vəziyyətin, multikulturalizmin, dini-milli dözümlülüyün, dünyaya açıq olmağımızın - bütün bu amillərin bu gün Avropa üçün, dünya üçün lazımlılığını qeyd edib.\nBu gün Azərbaycan Respublikası beynəlxalq mədəniyyətlərarası forumların keçirildiyi ənənəvi məkanlardan birinə çevrilmişdir. 2008-ci ildə bütün qitələri əhatə edən beynəlxalq qadın konfransı keçirilmiş və mədəniyyətlərarası dialoqda qadınların roluna dair Bakı Bəyannaməsi qəbul edilmişdir. 2009-cu ildə Bakı İslam Mədəniyyətinin Paytaxtı elan olunmuşdur. 2018-ci ildə isə Naxçıvanın İslam Mədəniyyətinin paytaxtı elan olunması qərara alınmışdır. 2009-cu ildə Bakıda İslam Konfransı Təşkilatına üzv olan ölkələrin və həm də Avropa dövlətlərinin mədəniyyət nazirlərinin toplantısı keçirilmişdir.\nMəlum olduğu kimi, Azərbaycan müstəqilliyini bərpa etdikdən sonra ölkəmizdə dinlər və etnik qruplar arasında münasibətlər Ümummilli liderimiz Heydər Əliyevin dövlətçilik konsepsiyasına uyğun olaraq daha da möhkəmlənib, bu sahə dövlət siyasətinin prioritet istiqamətlərindən birinə çevrilib. Ümummilli lider Heydər Əliyevin siyasi kursunu uğurla davam etdirən Azərbaycan Prezidenti İlham Əliyev hazırda ölkədə dini etiqad azadlığının və multimədəni harmoniyanın təminatçısı və himayəçisidir. “Mədəniyyətlərarası dialoq: mədəniyyət və din arasında qarşılıqlı əlaqə” mövzusunda 2014-cü il mədəniyyətlərarası dialoqun dini ölçüsü üzrə Avropa Şurasının mübadilə görüşündə qeyd olunmuşdur ki, mədəniyyətlərin nüvəsini təşkil edən dinlər universal dəyərlər sisteminin başlanğıc nöqtəsi və ilkin formasıdır.\nDövlət başçısı İlham Əliyevin gərgin əməyi, səyləri, qətiyyəti və Ulu öndərin daxili və xarici siyasətinə əsaslanması nəticəsində bu gün Azərbaycanın sosial-iqtisadi inkişafı davamlı, dinamik xarakter almışdır. Bütün həyatını Azərbaycan xalqına sədaqətlə xidmətə sərf etmiş Ulu öndər, xalqımızın Ümummilli lideri Heydər Əliyev tərəfindən əsasları yaradılmış və möhkəmləndirilmiş Azərbaycan dövləti getdikcə qüdrətli dövlətə çevrilməkdədir. Tam əminliklə deyə bilərik ki, dövlət və cəmiyyətin həyatında bütün sahələr qabaqcıl dünya standartlarına uyğunlaşdırılır. Ölkədə ən ali dəyərlər - demokratik dəyərlər, əsas insan hüquq və azadlıqları təmin olunur. Bu gün Prezident İlham Əliyev Azərbaycan xalqının böyük inamına və etibarına arxalanaraq, dövlətimizin möhkəmləndirilməsi və gücləndirilməsinin, xalqımızın xoşbəxt həyatının və firavanlığının keşiyində duran qüdrətli şəxsiyyətdir.\nBakı Dövlət Universitetinin “Qafqaz xalqları tarixi” kafedrasının müdiri,\ntarix elmləri doktoru, professor, YAP Siyasi Şurasının üzvü,\nYAP-ın Humanitar məsələlər üzrə komissiyasının sədr müavini,\nƏməkdar müəllim, Beynəlxalq “Sokrat” mükafatı laureatı\nOxunub: 27480 |


Seysmoloji mərkəzdə beynəlxalq qadınlar günü qeyd edilib - Xəbərlər - Yer Haqqında Elmlər Bölməsi\nSeysmoloji mərkəzdə beynəlxalq qadınlar günü qeyd edilib\nMart 07, 2019 | 10:42 / Konfranslar, iclaslar\nOxunub 295 dəfə\nAMEA nəzdində Respublika Seysmoloji Xidmət Mərkəzində 8 mart - Beynəlxalq Qadınlar Günü münasibətilə tədbir keçirilib. Tədbirdə çıxış edən RSXM-nin baş direktoru AMEA-nın müxbir üzvü, professor Qurban Yetirmişli qadınları bayram münasibətilə təbrik edib. O, qadınların hüquqlarını alması üçün tarix boyu aparılan mübarizələr, 8 martın Beynəlxalq Qadınlar Günü kimi qeyd edilməsindən danışan baş direktor Azərbaycanda qadına hər zaman hörmət göstərildiyini, xalqımızın tarixində qadın sərkərdələrin, diplomatların və hökmdarların rolu olduğunu qeyd edib.\nAzərbaycanda gender bərabərliyinin təmin olunduğunu deyən baş direktor bildirib: "Bu gün ölkəmizin həyatında, dövlət idarəetməsində də qadınların rolu böyükdür. Birinci vitse-prezidentimiz Mehriban xanım Əliyevanın fəaliyyəti və gördüyü işlər bunu bir daha göstərir" .\nRSXM-nin mərkəzi aparatında çalışan əməkdaşların arasında qadınların sayca çoxluq təşkil etdiyini bildirən Q.Yetirmişli gənc xanım əməkdaşları daha da fəal olmağa, ölkəmizin inkişafı naminə elmi-ictimai fəaliyyətdə daha böyük nəticələr göstərməyə çağırıb.\nRSXM-nin İnformasiya şöbəsinin müdiri Vüsalə Rafiqqızı RSXM - də 8 mart - Beynəlxalq Qadınlar Günü münasibəti ilə tədbirlər keçirilməsinin bir ənənəyə çevrildiyini qeyd edərək bunun xanımlara göstərilən diqqətin nəticəsi olduğunu deyib. Qadın əməkdaşlar adından rəhbərliyə təşəkkürünü bildirən şöbə müdiri Azərbaycanda qadınların özlərini inkişaf etdirməsi, təhsil alması və karyera qurması üçün dövlət tərəfindən geniş imkanlar yaradıldığını deyib. "Biz bu gün müsəlman Şərqində ilk dəfə səs vermək və seçilmək hüququ qazanmış müstəqil və yüksək inkişafa nail olmuş ölkədə yaşayırıq”,- deyən V. Rafiqqızı respublikada qadınların ictimai, siyasi, mədəniyyət və digər sahələrdəki uğurlu fəaliyyətlərinə dair misallar gətirib.\nSonda Mərkəzin qadın əməkdaşlarına hədiyyələr təqdim edilib.\nAMEA nəzdində RSXM-nin informasiya şöbəsi\nƏlaqə: 012 492 34 57


DÇ-2018-in oyunlarına selfi çubuğu qadağası » Sportnet.az\nDÇ-2018-in oyunlarına selfi çubuğu qadağası\nTarix: 9-02-2018, 22:16 Bölmə: Futbol / DÇ-2018 / Dünya futbolu / Baş xəbər / Göy\nBu il Rusiyada keçiriləcək futbol üzrə Dünya çempionatı zamanı stadionlara selfi çubuqları, uzunluğu 25 sm-dən çox olan çətirlər, foto və video texnikası üçün ştativlər, həmçinin dronların keçirilməsi qadağan ediləcək.\nSportnet.az-ın məlumatına görə, FİFA-nın DÇ-2018 stadionlarında azarkeşlərlə bağlı təsdiq etdiyi davranış qaydaları keçirilməsi qadağan olunan 50 əşyadan ibarət siyahını özündə əks etdirir. Matç təşkilatçıları azarkeşlərə əşyalarını saxlanma kameralarında qoymağı təklif edəcəklər.\nQadağan olunmuş əşya aşkar olunacağı təqdirdə qanun pozucusu stadiondan kənarlaşdırılacaq. Konkret olaraq selfi çubuqları ona görə qadağan olunub ki, o, münaqişə vəziyyətləri yaranacağı təqdirdə soyuq silah qismində istifadə oluna bilər.\nTarix: 22-10-2018, 19:31 Bölmə: Döyüş növləri / Güləş / Slider / Online / Qırmızı\nTarix: 5-11-2018, 10:16 Bölmə: Futbol / Dünya futbolu / Avropa Liqası / Baş xəbər / Slider / Qırmızı\n"Milan"ın futbolçusu 4 ay oynamayacaq\nTarix: 9-11-2018, 13:55 Bölmə: Futbol / Dünya futbolu


Könül Nurullayeva: “Füzulidə görülən işlər bərpa prosesinin sürətlə və sistemli şəkildə davam etdiyini bir daha təsdiqləyir” - Veteninfo.Az\nPrezident İlham Əliyev və birinci xanım Mehriban Əliyevanın Füzuli rayonuna səfəri zamanı bir daha aydın oldu ki, Azərbaycan işğaldan azad olunmuş ərazilərin bərpasını sistemli şəkildə davam etdirir.\nBölgənin nəqliyyat infrastrukturunun şaxələndirilməsinə xidmət edən Füzuli Beynəlxalq Hava Limanında tikinti işlərinə yanvar ayında başlanıb, qısa vaxtda işlərin xeyli hissəsi görülüb. Artıq sentyabrın 5-də burada birinci sınaq uçuşu yerinə yetiriləcək. Beləliklə, üısa vaxtda azad olunmuş ərazilərimizfə hava nəqliyyatı bərpa olunacaq. Eyni zamanda\nFüzuli rayonundakı Aşağı Köndələnçay su anbarı da olduqca əhəmiyyətlidir. Vaxtilə düşmən bizə qarşı ekoloji terror həyata keçirərək, su mənbələrimizi də işğal etmişdi. Vətən müharibəsindən sonra biz su resurslarımızı da bərpa etmişik. Məlumdur ki, Köndələnçay su anbarı ulu öndər Heydər Əliyevin göstərişi və təşəbbüsü ilə 1980-ci illərin əvvəllərində inşa edilib. Bu anbar da artıq öz sahiblərindədir. Azərbaycanın nəzarətində olan su anbarları, çaylar, su resursları həm də kənd təsərrüfatının inkişafına mühüm töhfə verəcək.\nSu ehtiyatlarının səmərəli idarə edilməsi təmin olunacaq. Tədadüfi deyil ki, Vətən müharibəsindən sonra 30 min hektardan çox sahəyə Suqovuşan su anbarından su verilməyə başlanıb. Eyni zamanda, Ağdam rayonunda həcm baxımından daha böyük olan Xaçınçay su anbarı da bizim nəzarətimizdədir.\nDövlət başçımız Füzulidə\nbəyan etdi ki, azad edilmiş bütün torpaqların su mənbələrinin xəritəsi hazırlanır. Bizim bütün su ehtiyatlarımızdan səmərəli şəkildə istifadə etmək üçün yeni kanalların çəkilməsi və köhnə kanalların bərpası məqsədilə artıq vəsait də ayrılıb. Yəni, bu sahədə də işlər plan üzrə gedir.\nAzad olunmuş ərazilərdə nəqliyyat və infrastruktur layihələrinin də inşası da davam etdirilir.\nƏhmədbəyli-Füzuli-Şuşa yolunda və Zəfər yolunda görülən işlər, eyni zamanda Zəfər yolunun Xocavənd rayonundan keçən hissəsində inşa edilən körpü bunu bir daha təsdiqlədi.\nBölgənin ən prioritet məsələlərindən biri enerji təhlükəsziliyidr. Yeni tikilən “Füzuli” və “Şükürbəyli” yarımstansiyalarının inşası\nişğaldan azad edilən ərazilərin böyük hissəsinin Azərbaycanın ümumi enerji sisteminə qoşulmasını təmin edir. Bu da bütövlükdə ölkənin enerji təhlükəsizliyinin təmin edilməsinə töhfədir.


Twitter, tətbiqdən çıxmadan YouTube videolarını oynatmağa imkan verir İPhone xəbərləri\nTwitter, tətbiqdən çıxmadan YouTube videolarını oynatma imkanı verir\nAngel Gonzalez | 22/04/2021 20:00 | İPhone tətbiqetmələri, xəbər\nTwitter sosial şəbəkəsi son aylarda böyük addımlar atdı. Bir neçə həftə əvvəl giriş ödənişi ilə istifadəçiləri xüsusi və fərdi məzmuna yaxınlaşdırmaq üçün bir abunə vasitəsi olan "Super Follow" funksiyasını elan etdi. Əlavə olaraq, "Boşluqlar", ClubHouse təcrübəsini simulyasiya etməyə çalışan audio otaqlar, əlavə olaraq Donanmalar, Instagram hekayələrini simulyasiya edir. Bu gün bir addım daha atılır və tətbiqdən çıxmadan YouTube videolarının oynatılmasına imkan verir, şəkilləri 4K keyfiyyətində yükləmək və görüntüləmək üçün testə başlamaqla yanaşı.\n4K şəkillərini yükləyin və görüntüləyin: Twitter tətbiqində yeniliklər\nTwitter, öz sosial şəbəkəsindəki rəsmi hesabı vasitəsilə elan etdi rəsmi iOS və Android tətbiqi ilə bağlı xəbərlər. "Bir görüntü min sözə dəyər" şüarı altında, bu tip məzmunda istifadəçi təcrübəsini yaxşılaşdırmaqla yanaşı, sosial şəbəkədə görünən multimedia məzmununun keyfiyyətini artıracaq iki yeni xüsusiyyət birləşdirildi.\nİndi Android və iOS-da sınaqdan keçiririk: Tək bir şəkli Tweetladığınızda, Tweet bəstəkarında göründüyü şəklin zaman çizelgesinde necə görünəcəyi - daha böyük və daha yaxşıdır. pic.twitter.com/izI5S9VRdX\n- Twitter dəstəyi (@TwitterSupport) Mart 10, 2021\nİlk yenilik ayrıca yüklənən şəkillər. İndidən tək bir fotoşəkil yükləsəniz, daha böyük və daha keyfiyyətli görünəcək, deyirlər Twitter-dən. Şaquli formatda yüklənən şəkillərdə xüsusilə nəzərə çarpır ki, bu da demək olar ki, bütün ekranı tutaraq daha yuxarı və aşağıda tvitlər qoyaraq daha yüksək qətnamə əldə edəcəkdir. Tam şəkli əldə etmək üçün indiki kimi eyni proses izləniləcək: şəkilə basmaq.\nTwitter, ödəniş profillərini daxil etmək üçün "Super Follow" funksiyasını elan edir\nBundan əlavə, Şəkillərlə əlaqəli başqa bir vasitə sınanmağa başlayır. Ola bilər 4K-a qədər qətnamə ilə yüksək keyfiyyətli məzmunu yükləyin. Bu funksiyanın beta versiyasına əlavə olub-olmadığımızı görmək üçün Twitter tətbiqinin daxili Ayarlarına keçməli və bu məzmunu hansı hallarda yükləyə və ya görüntüləyə biləcəyimizi təyin etməliyik: həmişə və ya yalnız Wi-Fi ilə.\nSon olaraq, ən azı seçim Tətbiq içərisində Youtube videolarına baxın qrafiki tərk etmədən. Bu istifadəçi təcrübəsini asanlaşdırmaq və brauzerə və ya YouTube tətbiqinə daxil olmaq üçün tətbiqdən ayrılmaqdan çəkinmək üçün bir yoldur.\nMəqaləyə tam yol: İPhone xəbərləri » İPhone tətbiqetmələri » Twitter, tətbiqdən çıxmadan YouTube videolarını oynatma imkanı verir\nApple artıq sınaq mərhələsində yenidən hazırlanmış İspaniya və Portuqaliya xəritələrinə sahibdir\nApple AirTags-dan ilk qutudan çıxarma və ilk təəssüratlar


Görkəmli kinorejissor Həsən Seyidbəylinin anadan olmasından 95 il ötür\nDekabrın 22-də görkəmli kinorejissor, Xalq Artisti Həsən Seyidbəylinin anadan olmasından 95 il ötür.\nAZƏRTAC xəbər verir ki, bu münasibətlə Dövlət Film Fondunun əməkdaşları Fəxri xiyabana gələrək sənətkarın xatirəsini ehtiramla yad edib, məzarı önünə tər güllər düzüblər.\nDövlət Film Fondunun direktoru, Əməkdar İncəsənət Xadimi Cəmil Quliyev çıxış edərək H.Seyidbəylinin zəngin yaradıcılığından, Azərbaycan mədəniyyətinin inkişafındakı xidmətlərindən söz açıb. Bildirilib ki, Azərbaycan mədəniyyətinə və kinosuna parlaq nümunələr bəxş etmiş kinorejissorun zəngin irsi gələcək nəsillər üçün örnəkdir. Daha sonra sənətkarın ekranlaşdırdığı və ona şöhrət gətirən filmlərdən bəhs olunub.\nH.Seyidbəylinin ssenarisi əsasında ekranlaşdırılmış “Nəsimi”, “Sən niyə susursan?”, “Möcüzələr adası”, “Bizim Cəbiş müəllim”, “Telefonçu qız” filmləri qısa müddətdə müəllifinə böyük şöhrət qazandırıb.\nOnun “İmtahan”, “Qızıl axtaranlar”, “Bağlı qapılar” adlı dram əsərləri Azərbaycanda və xaricdə dəfələrlə səhnəyə qoyulub. H.Seyidbəylinin çəkdiyi filmlər nüfuzlu kinofestivallarda müxtəlif mükafatlara layiq görülüb.


Neft Fondunun gəlirləri hər rüb azalır | Azadliq\nHome İqtisadiyyat Neft Fondunun gəlirləri hər rüb azalır\non: Noyabr 04, 2015 In: İqtisadiyyat\nNeft Fondunun AÇG mənfəət neftinin satışından gəlirləri 2015-ci ilin yanvar-oktyabrında $5 mlrd 856 mln olub.\nFonduməlumatına görə, 2001-ci ildən 1 noyabr 2015-ci ilədək Neft Fondunun AÇG mənfəət neftinin satışından gəlirləri $116 mlrd 7 mln təşkil edib.\nTuran agentliyi xatırladır ki, 2014-cü ildə bu göstərici $15 mlrd 118 mln (2013-cü ildə – $16 mlrd 261 mln) olub.\nNeft Fondunun AÇG mənfəət neftinin satışından gəlirləri\nMəbləğ, mlrd dollar\nBTCFOBCeyhan neftinin qiyməti $/barrel (SOCAR-ın məlumatı)\nCədvələ baxanda sual yarana bilər ki, neftin bahalaşnması II rübdə Fondun gəlirlərinə niyə təsir etməyib? I yarımil üçün məlumatlara baxsaq, aydın olur ki, hasilat 2,8 mln barrel (bu ilin yanvar-iyununda 116 mln barrel, ötən ilin eyni dövründə118,8 mln barrel) azalıb.\nHökumət yaxın bir neçə il üçün proqnozda bu amili nəzərə almalıdır. Məsələ burasındadır ki, 3 ildən sonra neftin barreli $80 olsa, ölkəyə ciddi gəlir gətirməyəcək (ildə $10 mlrd). 2018-ci ildə AÇG çərçivəsində bu ilki kimi 31 mln ton yox, 29 mln ton neft hasil ediləcək. Üstəlik, “Əsrin müqaviləsi” köhnəldikcə, maya dəyəri artır, gəlirlər azalır.\nCədvəldəki məlumatlara istinadən 2015-ci ildə Fondun AÇG çərçivəsində gəlirlərini proqnozlaşdrmaq olar.\nOktyabrda bu göstərici $631 mln olub.\nNəzərə alsaq ki, noyabrın ortalarında 3 həftəliyə “Çıraq” platformasında (sutkada 50 min barrel) hasilat dayandırılacaq, ilin sonuna kimi sutkalıq hasilat 5 min barrel azalacaq, noyabr-dekabrda Fondun gəlirləri $1,1 mlrd olacaq. Ümumən ARDNF-nin gəlirləri $6,96 mlrd olacaq, bu isə ötən ilkindən 2,17 dəfə azdır.\n1 oktyabr 2015-ci il üçün Fondun aktivləri $34 mlrd 738,1 mln olub. İl ərzində azalma $2 mlrd 567,2 mln təşkil edib. Fondun ehtiyatları ilin əvvəli ilə müqayisədə 2,36% (01.01.2015-ci ildə $37 mlrd 104,1 mln olub) azalıb.\nHökumət 2016-cı ildə neft $50 olacağı təqdirdə ARDNF-nin büdcəsini kəsirli proqnozlaşdırıb. Fondun gəlirləri 6 mlrd 711,6 mln, xərcləri 8,2 mlrd manat olacaq. Kəsir 1 mlrd 488,4 mln manat təşkil edəcək.\nFondun gəlirlərinin 92-93%-i AÇG-dən mədaxil əsasında formalaşır.\n* AÇG üzrə saziş 20 sentyabr 1994-cü ildə bağlanılıb. Layihə iştirakçıları bunlardır: BP (35,78%), Chevron – 11,27%, ExxonMobil (8,0006%), ONGC Videsh Limited (2,72%), Inpex (10,96%), Itochu (4,3%), SOCAR (11,65%), Statoil (8,56%), TPAO (6,75%). (contact.az)\nMəmurlar Qaxda İlham Əliyevə belə yalan danışdı


Şəmsəddin XANBABAYEV: Silahlı Qüvvələrimiz regionda ən qüdrətlidir » Azerinform.az\nArtıq hər ilin iyunun 26-sı - Azərbaycan Silahlı Qüvvələrinin yaradıldığı gün ölkəmizdə ümumxalq bayramı kimi təntənəli şəkildə qeyd edilir. Bu günün bayram kimi tarixiləşməsinin müəllifi müasir Azərbaycan Ordusunun qurucusu, xalqımızın ümummilli lideri Heydər Əliyevdir. Ulu öndərin 1998-ci il mayın 22-də imzaladığı fərmanla 1918-ci ildə Əlahiddə Azərbaycan Korpusunun yarandığı gün - 26 iyun Azərbaycan Respublikasının Silahlı Qüvvələr Günü elan edildi. Ümummilli lider Heydər Əliyevin bu fərmanı tarixi həqiqətin və Milli Ordu quruculuğunda varislik ənənələrinin bərpası istiqamətində çox mühüm sənəddir.\n1998-ci il iyunun 25-də Azərbaycan Ordusunun yaradılmasının 80 illiyinə həsr olunmuş təntənəli yubiley mərasimində ulu öndər bu barədə demişdir: "Biz 26 iyun gününü bayram elan etmişik. Bu, tam əsaslıdır, məqsədəuyğun, qanunauyğundur. Çünki 80 il bundan öncə məhz bu gün Azərbaycan Xalq Cümhuriyyətinin - ölkəmizin müstəqilliyini elan edən Xalq Cümhuriyyətinin, müstəqil Azərbaycanı qurub-yaradan, hələ Gəncədə fəaliyyət göstərən hökumətin ilk addımlarından biri Azərbaycanın Milli Ordusunun yaranması haqqında verdiyi qərar olmuşdur. Həmin qərara, addıma böyük hörmət əlaməti olaraq biz 26 iyun gününü Azərbaycanın Silahlı Qüvvələri, Ordusu günü elan etmişik".\nTəcrübədən və tarixdən məlumdur ki, ordu dövlətin suverenliyi və ərazi bütövlüyünü təmin etmək üçün əsas qüvvə olaraq dövlət quruculuğunun tərkib hissələrindən biridir. O da məlumdur ki, Azərbaycanın zəngin dövlətçilik tarixində güclü ordunun yaradılması hər zaman prioritet məsələlərdən olmuşdur. Müasir Azərbaycan dövlət müstəqqilliyinin bərpasına 1991-ci ildə nail olsa da, vahid komandanlığa əsaslanan nizami və mütəşəkkil, ən əsası müstəqilliyimizə və dövlətçiliyimizə qarşı yarana biləcək hər hansı təhdidin qarşısını almağa qadir ordunun yaradılması ümummilli lider Heydər Əliyevin 1993-cü ildə xalqın təkidli tələbi ilə hakimiyyətə qayıdışından sonra mümkün oldu. Bu mənada fəxrlə deyə bilərik ki, ulu öndərin rəhbərliyi ilə dövlətçilik ənənələrimizə söykənərək 1993-cü ildən ölkəmizdə həyata keçirilən dövlət quruculuğunun ən şərəfli və parlaq səhifələrindən biri bu gün artan və qüdrətlənən gücü ilə qürurlandığımız Azərbaycan Ordusudur.\nUlu öndər Heydər Əliyev görkəmli dövlət xadimi, böyük siyasətçi, həm də peşəkar hərbçi idi. Elə buna görə ulu öndərin hakimiyyətə qayıdışından sonra əsası qoyulan ordu quruculuğunun diqqət çəkən əsas cəhəti yüksək peşəkarlıqla həyata keçirilməsi idi. Bu dahi insanın AXC-Müsavat dövründə yaradılmış və daha çox ayrı-ayrı şəxslərin, bəzi siyasi partiyaların konyunktur maraqlarına, dövlət çevrilişi məqsədlərinə xidmət edən silahlı dəstələri buraxmaqla, onların fəaliyyətini qanundan kənar elan etməklə başladığı ordu quruculuğunun effektiv nəticələri artıq 1993-cü ilin sonu, 1994-cü ilin əvvəllərində özünü göstərməyə başlamışdı. Başlanğıcını 1993-cü il noyabrın 2-dən - ulu önlərin xalqa müraciətindən götürən və tarixə Heydər Əliyevin ordu quruculuğu kimi düşən bu dönəmin ilkin çağlarında yeni yaradılan və mərkəzi komandanlığa tabe olan hərbi birləşmələr nəinki Ermənistanın güclənən hücumlarının qarşısını böyük mətinliklə aldılar, 1993-cü ilin sonu, 1994-cü ilin əvvəllərində Füzuli istiqamətində, Murovda yüksək peşəkarlıqla uğurlu hərbi əməliyyatlar keçirərək çoxsaylı yaşayış məntəqələrini, strateji əhəmiyyət kəsb edən yüksəklikləri düşməndən azad etdilər.\nHeydər Əliyevin 1994-cü il yanvarın 24-də cəbhəyə yola düşən yeni hərbi hissənin şəxsi heyətinə xitabən dediyi: "Bilin ki, sizin hər birinizin arxasında böyük Azərbaycan ölkəsi durmuşdur. Bilin ki, hər biriniz öz doğma Vətəninizi, öz ananızı, atanızı, bacınızı, qardaşınızı müdafiə etmək üçün ordu sıralarına gəlmisiniz. Bilin ki, sizin hər bir uğurlu addımınız Azərbaycan Respublikasının müstəqilliyinə və ərazi bütövlüyünə kömək edəcəkdir. Bilin ki, ümumi qələbəmiz sizin hər birinizin fəaliyyətindən, qəhrəmanlığından asılıdır" sözlərini unutmayan, ulu öndərin bu xeyir-duasından ruhlanan zabitlərimiz, əsgərlərimiz, gizirlərimiz və çavuşlamız o dövrdə sinələrini düşmən pulemyotunun qarşısına verməklə, əldə qumbara düşmən tankının altına atılmaqla əsl şücaət göstərdilər.\n1994-cü il mayın 12-də atəşkəs elan ediləndən sonra ordu quruculuğu ilə bağlı genişmiqyaslı islahatlara start verildi. Tezliklə hərbi hissələrin, ayrı-ayrı qoşun növlərinin formalaşdırılması tam başa çatdırıldı. Orduya çağırış, fərarilik halları ilə bağlı bütün problemlər həll edildi. Dövlətçiliyi və hərbi andı hər şeydən uca tutan, hərbçi olmağı şərəf bilən, mənəvi baxımdan sağlam zabitlər hərbi hissələrin rəhbərliyinə cəlb olundular. Şəxsi heyətin mənəvi-psixoloji hazırlığına, döyüş ruhunun yüksəldilməsinə diqqət artırıldı, hərbi vətənpərvərlik işi gücləndirildi. Ordunun mərkəzləşdirilmiş maddi-texniki təminatı əhəmiyyətli dərəcədə yaxşılaşdırıldı, maliyyə-təsərrüfat fəaliyyəti nizama salındı. Ordu quruculuğunun ən müxtəlif sahələri ilə bağlı zəruri olan qanunlar qəbul edildi, silahlı qüvvələrin mükəmməl qanunvericilik bazası yaradıldı.\nSilahlı Qüvvələrin döyüş hazırlığının səviyyəsi tək hərbi texnika ilə deyil, bu texnikanı idarə edə biləcək savadlı zabit korpusundan əhəmiyyətli dərəcədə asılıdır. Bu baxımdan Azərbaycanda beynəlxalq standartlara cavab verən hərbi təhsil sisteminin formalaşdırılması ordu quruculuğunda vacib və tarixi əhəmiyyətli bir mərhələdir. Heydər Əliyevin təşəbbüsü və Türkiyə ilə imzalanmış protokola əsasən, 1997-ci ildən ulu öndərin adını daşıyan indiki Azərbaycan Ali Hərbi Məktəbi yaradılmış və burada hərb elminin dünyanın ən qabaqcıl standartları tətbiq edilməklə tədris olunmasına başlanılmışdır. 2001-ci ildən bu məktəb Azərbaycan Ordusunu müasir standartlara uyğun yeni proqram əsasında hazırlanmış zabitlərlə təmin edir.\nSilahlı Qüvvələrimizin strukturuna daxil olan müxtəlif qoşun növlərini peşəkar hərbi kadrlarla təmin etmək üçün Azərbaycan Ali Hərbi Dənizçilik Məktəbi, Azərbaycan Ali Hərbi Təyyarəçilik Məktəbi, Silahlı Qüvvələrin Təlim və Tədris Mərkəzi, Azərbaycan Tibb Universitetində Hərbi tibb fakültəsi yaradılmışdır. Bu təhsil müəssisələri ordumuz üçün bütün hərbi mütəxəssisləri hazırlamaq imkanına malikdir.\nHərbi təhsildən danışanda yada düşən məktəblərdən biri də əsası ulu öndər Heydər Əliyevin təşəbbüsü ilə 1971-ci ildə qoyulmuş Cəmşid Naxçıvanski adına Hərbi Liseydir. Heydər Əliyevin səyi nəticəsində bu məktəbin yaradılması Azərbaycanın hərbi təhsil tarixində yeni bir səhifə açmışdır. İndi Hərbi Lisey kimi fəaliyyət göstərən bu məktəbin o zaman təsis edilməsi respublikamızda milli zabit kadrları hazırlığının yüksəlməsinə, azərbaycanlıların hərb sənətinə marağının artmasına təkan vermişdir. Hazırda liseyin məzunları arasından yetişən generallar, onlarca yüksək rütbəli zabit respublikamızın Silahlı Qüvvələrində, Daxili Qoşunlarda, Sərhəd Qoşunlarında, milli təhlükəsizlik orqanlarında xidmət edirlər.\nXalqımızın ümummilli lideri Heydər Əliyevin ordu quruculuğu sahəsində əsasını qoyduğu strategiya onun siyasi xəttinin layiqli davamçısı Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev tərəfindən uğurla davam etdirilir. Güclü iqtisadiyyata mütənasib güclü ordu formulu ötən 10 ildə Prezident İlham Əliyevin fəaliyyətinin əsas qayələrindən biri kimi diqqəti cəlb etmişdir. Bu bir həqiqətdir ki, ölkəmizin ildən-ilə artan iqtisadi inkişaf tempi silahlı qüvvələrimizin də müasir standartlara cavab verən peşəkar orduya çevrilməsində mühüm rol oynamışdır. Hələ 2003-cü ildə andiçmə mərasimindəki nitqi zamanı Prezident İlham Əliyev demişdir: "Azərbaycanda ordu quruculuğu sahəsində də böyük işlər görülmüşdür. Ölkəmizdə güclü ordu yaradılmışdır və bu proses davam edəcəkdir. Bu məsələ daim mənim diqqət mərkəzimdə olacaqdır. Azərbaycanın çox güclü ordusu olmalıdır. O, qarşıda duran bütün məsələləri həll etmək iqtidarında olmalıdır. Əminəm ki, Azərbaycanın iqtisadi potensialı ordumuzun ən yüksək standartlara cavab verməsinə və qarşıda duran bütün vəzifələri yerinə yetirməsinə imkan verəcəkdir".\nÖlkəmizin son illərdə dinamik inkişafı silahlı qüvvələrin büdcəsinin artması və nəticə etibarilə ordumuzun güclənməsi ilə müşayiət olunması cənab Prezidentin öz vədinə sadiq olduğunu təsdiq edir. Azərbaycan Prezidenti, Ali Baş Komandan İlham Əliyevin xüsusi diqqət və qayğısı sayəsində son illərdə ordumuzun döyüş qabiliyyəti daha da yüksəlmiş, maddi-texniki bazası əhəmiyyətli dərəcədə möhkəmləndirilmiş, hərbçilərinin sosial vəziyyətinin yaxşılaşdırılması istiqamətində mühüm addımlar atılmışdır. Bütün bu məsələləri daim diqqətdə saxlayan Prezident İlham Əliyev ordumuzun daha da güclənməsi məqsədilə hər il hərbi xərclər üçün dövlət büdcəsindən ayrılan vəsaitlərin artırılmasını əsas vəzifə kimi qarşıya qoymuşdur. Qeyd edək ki, 2007-ci ildən dövlət büdcəsindən müdafiə məqsədləri üçün ayrılan vəsait 1 milyard dolları ötmüşdür. Hazırda bu vəsaitin miqdarı milyardlarla dollar səviyyəsində ölçülür. Bu vəsait hesabına Azərbaycan Ordusu sürətlə güclənir, yeni texnikalar, təyyarələr alınır, ən müasir silah-sursat ordunun arsenalına daxil edilir, hərbi hissələrdə komplektləşdirilmiş silah-sursat, texnika daha müasirləri ilə əvəz olunur. Orduya ayrılan vəsaitin artımı həm də hərbi qulluqçuların - generalların, zabitlərin, gizirlərin, miçmanların, çavuşların, əsgərlərin, matrosların, müddətdən artıq hərbi qulluqçuların sosial təminatının gücləndirilməsi, maaşlarının artırılması, mənzil şəraitlərinin daha da yaxşılaşdırılması deməkdir. Maddi imkanlar artdıqca bu istiqamətdə görülən işlərin həcmi də yüksələcəkdir.\nAzərbaycanın hərbi büdcəsinin milyardlarla dollar səviyyəsinə ölçülməsi ilə Prezident İlham Əliyevin daha bir vədi real həyata vəsiqə aldı. Ölkəmizin hərbi büdcəsi Ermənistanın dövlət büdcəsini ötdü. Cənab Prezidentin qeyd etdiyi kimi, bu siyasət davam etdiriləcək və ölkəmizin gəlirləri çoxaldıqca, iqtisadi qüdrəti artdıqca hərbi sahədə həyata keçirilən tədbirlərin miqyası daha da genişlənəcəkdir: "Azərbaycanın hərbi potensialının möhkəmlənməsi çox sürətlə gedir. Biz hərbi xərclərə böyük diqqət göstəririk... Çox böyük sayda hərbi texnika, təyyarələr, silah-sursat alınır və bu siyasət davam etdiriləcəkdir".\nBu gün qarşıda duran əsas vəzifələrdən biri silahlı qüvvələrin daha da modernləşməsi və ən son hərbi texnologiyaların orduya cəlb edilməsidir. 2011-ci ildə keçirilən möhtəşəm parad Azərbaycan Silahlı Qüvvələrinin həm güc və qüdrətini, həm də modernləşdiyini nümayiş etdirdi. Bu parad həm də xalqımızın ümummilli lideri Heydər Əliyevin ideyalarına sədaqət və ehtiramının təntənəsi və gözəl nümunəsi idi. Çünki Azərbaycan Silahlı Qüvvələrinin qüdrətlənməsi və işğal olunmuş ərazilərimizi istənilən an azad etməyə qadir mükəmməl bir orduya çevrilməsi yönündə Prezident İlham Əliyev tərəfindən göstərilən yüksək əzmkarlıq Heydər Əliyev ideyalarının davam etdirilməsi deməkdir.\nÜmumiyyətlə, Azərbaycanda ordu quruculuğu özündə silahlı qüvvələrin daha da modernləşdirilməsini ehtiva etdirməklə uğurla həyata keçirilir. Ulu öndərin öyüd-nəsihətlə dediyi "...Artıq Azərbaycanın müasir tələblərə cavab verə biləcək nizami ordusu vardır. Orduda lazımi nizam-intizam, qanun-qayda var və Azərbaycanın bugünkü ordusu, Silahlı Qüvvələri Azərbaycan torpaqlarını etibarlı müdafiə etməyə qadirdir. Biz buna çətin yollardan keçərək nail olmuşuq. Ancaq əldə etdiyimiz nailiyyət bizi arxayınlaşdırmamalıdır. Azərbaycanda ordunun inkişaf etməsi, möhkəmlənməsi dövlətimizin və xalqımızın ən əsas vəzifəsidir" sözləri müdrik bir tövsiyə kimi ordu quruculuğu prosesində uca tutulur.\nGüclü ordu üçün ən əsas şərtlərdən biri də şəxsi heyətin mənəvi-psixoloji vəziyyətidir. Əgər psixoloji durum yüksək səviyyədə olarsa, ən müasir texnika ilə təchiz olunmuş düşmənə belə asanlıqla qalib gəlmək olar. Ölkəmizdə həyata keçirilən uğurlu sosial-iqtisadi siyasətin nəticəsi olaraq xalqımızın maddi rifahına təsir edən bütün tədbirlər silahlı qüvvələrimizin şəxsi heyətində mənəvi-psixoloji ruh yüksəkliyi yaradıb.\nHərbi məqsədlər üçün xərclərin artımı son bir neçə ildə hərbçilərin sosial vəziyyətini əhəmiyyətli dərəcədə yaxşılaşdırıb. Bunun nəticəsidir ki, son illərdə hərbi qulluqçuların sosial müdafiəsinin gücləndirilməsi sahəsində də daim sistemli tədbirlər həyata keçirilir. Hərbi qulluqçuların rütbə və vəzifə maaşları, dövlət icbari şəxsi sığorta məbləği dəfələrlə artırılmış, onlara güzəştli ipoteka kreditlərinin verilməsi təmin olunmuşdur. Təsadüfi deyil ki, bu gün ölkədə ən yüksək əməkhaqqı alan vətəndaşların bir hissəsi məhz orduda xidmət edən zabitlərdir. Hələ 2006-cı ilin iyul ayında ölkə rəhbərinin təşəbbüsü ilə hərbi qanunvericilik aktlarına edilən əlavə və dəyişikliklər məzuniyyətə çıxan hərbi qulluqçulara əlavə olaraq bir aylıq vəzifə maaşı qədərində pul təminatının verilməsini, müvəqqəti mənzil kirayəsi üçün kompensasiyanın ödənilməsini də reallaşdırdı. Bundan əlavə, dövlət başçısının 23 iyun 2010-cu il tarixli sərəncamı ilə Müdafiə Nazirliyinin həqiqi hərbi xidmət hərbi qulluqçularının sosial-məişət şəraitini yaxşılaşdırmaq məqsədilə Bakı şəhərində xidməti yaşayış evlərinin tikintisi üçün Azərbaycan Respublikası Prezidentinin Ehtiyat Fondundan 5 milyon manat vəsait ayrılmışdır.\nSilahlı Qüvvələrə ictimai nəzarət üçün yüksək səviyyədə şəraitin yaradılması isə ordu rəhbərliyinin fəaliyyətinin şəffaflığından xəbər verir. Artıq neçə illərdir orduya ictimai nəzarət mövcuddur. Tez-tez televiziya ekranlarında deputatların, jurnalistlərin, qeyri-hökumət təşkilatların təmsilçiləri müntəzəm olaraq hərbi hissələrə getdiklərini, əsgərlərin şəraiti ilə maraqlandıqlarını görürük.\nFərəhlisi odur ki, Azərbaycanın hərbi sənaye kompleksi də formalaşıb. Bu gün Azərbaycan Cənubi Qafqazda öz ordusunu daxili imkanları hesabına hərbi texnika və silah-sursatla təchiz etmək gücünə malik olan yeganə ölkədir. Ölkəmizdə son illərdə formalaşan və dinamik templə inkişaf edən hərbi sənaye hesabına müxtəlif növ hərbi texnika, zirehli maşınlar, pilotsuz uçuş aparatları, atıcı silahlar istehsal olunur. Azərbaycan öz zavodlarında istehsal etdiyi hərbi təyinatlı məhsullarla ordumuzu əhəmiyyətli dərəcədə təchiz edə bilir. Bütün bunlar Prezident İlham Əliyevin məqsədyönlü siyasətinin məntiqi nəticəsi, Azərbaycanın iqtisadi tərəqqisinin və iqtisadi qüdrətinin göstəricisidir. Ölkəmizin istehsalı olan hərbi məhsullara xarici ölkələrdən də sifarişlər gəlir ki, bu da Azərbaycanın mühüm uğurlarından biridir.\nÖlkəmizin NATO ilə uğurlu əməkdaşlığı da Azərbaycan Ordusunun modernləşməsində mühüm əhəmiyyət kəsb edir. Məlumdur ki, Azərbaycanın NATO ilə əməkdaşlığının əsası 1994-cü ildə ulu öndər Heydər Əliyevin təşəbbüsü ilə ölkəmizin "Sülh Naminə Tərəfdaşlıq" Proqramına qoşulması ilə qoyulmuşdur. Son 15 ildə Azərbaycan hərbçiləri NATO-nun hərbi təlimlərində, sülhyaratma əməliyyatlarında, seminarlarında fəal iştirak etmiş, ən müasir hərbi təcrübələri mənimsəmişlər. 2004-cü ildə isə Azərbaycanın NATO-nun "Fərdi Tərəfdaşlığın Fəaliyyət Planı"na qoşulması barədə razılıq əldə olunmuşdur. Bu sənədin Azərbaycanla NATO arasında münasibətlərin daha da möhkəmlənməsində mühüm rol oynaması artıq günümüzün reallığıdır. Bu plana qoşulmağımız Azərbaycan Ordusunun müasir, o cümlədən NATO standartlarına uyğunlaşdırılmasına mühüm töhfələr verir.\nNATO ilə Azərbaycan arasında olan əməkdaşlığa əsasən ölkəmizin Silahlı Qüvvələrinin müasir standartlarına uyğunlaşdırılması istiqamətində islahatlar uğurla həyata keçirilir. Həmçinin hərbçi kadrların yetişdirilməsində də artıq neçə ildir ki, NATO standartları əsas götürülməkdədir. Ölkəmizdə dəfələrlə səfərdə olan NATO rəsmiləri Silahlı Qüvvələrdə aparılan islahatlardan razılıqlarını ifadə etmişlər.\nPrezident İlham Əliyevin silahlı qüvvələrdə islahatların davam etdirilməsini, ordu quruculuğunun daha müasir metodlarla həyata keçirilməsini, döyüş hazırlığının ən müasir tələblərə cavab verə biləcək səviyyəyə çatdırılmasını prioritet vəzifələr kimi müəyyənləşdirməsi bütün ölkə ictimaiyyəti tərəfindən razılıqla qarşılanır. Eyni zamanda, ordu məsələlərinə yüksək diqqət Ermənistanla aparılan danışıqların ölkəmiz üçün ədalətli şəkildə yekunlaşmayacağı təqdirdə, işğal altında olan ərazilərin azad edilməsi üçün Azərbaycanın üstünlüyünü təmin edir. Ermənistan hakimyyətində bunu yaxşı anlayır və təlaş keçirirlər. Prezident İlham Əliyevin də qeyd etdiyi kimi, Azərbaycan heç vaxt - nə bu gün, nə on ildən sonra, nə də yüz ildən sonra Dağlıq Qarabağı Azərbaycandan ayıra biləcək razılaşmaya getməyəcəkdir. Azərbaycan öz tarixi torpağı olan, tarixən azərbaycanlıların yaşadığı Dağlıq Qarabağın müstəqilliyinə heç vaxt imkan verməyəcək.\nDağlıq Qarabağ probleminin yoluna qoyulması ilə bağlı rəsmi Bakının təklifləri hələlik konstruktivdir. Bu ondan ibarətdir ki, Azərbaycanın ərazi bütövlüyü qeyd-şərtsiz bərpa edilməli, işğalçı Ermənistanın hərbi qüvvələri zəbt olunmuş Dağlıq Qarabağ və ətraf rayonlardan çıxmalıdırlar. Öz ata-baba yurdlarından məcburi köçkün düşmüş soydaşlarımız isə doğma torpaqlarına, o cümlədən Dağlıq Qarabağa qayıtmalıdırlar. Yalnız bundan sonra Dağlıq Qarabağın gələcək statusu barədə danışmaq olar. Azərbaycan hələlik sülh danışıqlarına sadiqdir. Amma səbrin də bir həddi də var. Bu mənada Prezident İlham Əliyevin istər ictimaiyyət nümayəndələri, istərsə də hərbçilərlə keçirdiyi bütün görüşlərində Dağlıq Qarabağ problemi ilə bağlı prinsipial mövqedən çıxış etməsi və bu məqsədlə ordu quruculuğu ilə bağlı həyata keçirilən konkret tədbirlərdən, xüsusilə müvafiq yöndə əldə olunan uğurlardan danışması, heç şübhəsiz, dövlətlə xalqın birliyindən irəli gələn və Azərbaycan üçün strateji əhəmiyyət daşıyan tarixi bir zərurətdir. Bəli, Ermənistanın qeyri-konstruktivlikdən əl çəkməyəcəyi, işğal olunmuş torpaqlarımızı öz xoşu ilə azad etməyəcəyi təqdirdə Azərbaycan Ordusu öz sözünü deyəcək. Reallıq da ondan ibarətdir ki, Azərbaycan Ordusu ən şərəfli missiyasının, torpaqlarımızın işğaldan azad edilməsi ilə bağlı müqəddəs vəzifəsinin öhdəsindən gəlməyə hər an hazırdır.\nXacmaz Rayon İcra Hakimiyyətinin Başçısı.\nZakir Həsənov konkret TAPŞIRIQLAR VERDİ


Vətən Müharibəsi iştirakçısının övladı təcili əməliyyat olunmalıdır: » Gundeminfo.az\nDeputatın "Kontakt Home" şirkətindən yenə narazılıq\n“Yelo Bank”dan görünməmiş maxinasiya\nBu icra başçısının məqsədi nədir?\nXəlilov dövlət əmlaklarını necə ələ keçirib?\nVətən Müharibəsi iştirakçısının övladı təcili əməliyyat olunmalıdır: Ailəsi xeyirxah insanlara səsləndi\nMedia.Az daha əvvəl Murovdağ və Kəlbəcər istiqamətində gedən döyüşlərdə fəal iştirak edən Vətən Müharibəsi veteranı Əli Həmidzadənin ailəsinin üzləşdiyi problemi işıqlandırıb.\nMəlumatda Əli Həmidzadənin talassemiyadan əziyyət çəkən altı yaşlı oğlu Nihada dərhal sümük iliyi köçürülməsinə ehtiyacı olduğunu yazmışdıq.\nAncaq ailənin maddi durumu bu əməliyyatı həyata keçirməyə imkan vermir.\nUşağın anası Aytac Həmidzadə yenidən redaksiya ilə əlaqə saxlayaraq dərc edilən materialdan sonra Nihadın müalicəsi üçün 5 000 manat toplandığını qeyd etmişdi.\nAna həmçinin əlavə etmişdi ki, öz növbəsində dövlət də əməliyyat xərcinin yarısını öz öhdəsinə götürməyə hazır olduğunu açıqlayıb.\nBütün bunlara rəğmən, qadının dediyinə görə, onlar Nihadın müalicəsi üçün daha 35 min manat toplamaq məcburiyyətindədirlər, belə ki, Türkiyədə planlaşdırılan sümük iliyi transplantasiyasının əməliyyat qiyməti 80 min manatdır.\n“Yardım prosesi dayandı və qiymətli vaxtımızı itirdiyimiz üçün çox narahatıq. Uşaq xəstəliyin təsiri altında böyüdükcə onun daxili orqanları və sümükləri daha çox deformasiyaya uğrayır. Bizə bir çox adam kömək etdi, onlara çox minnətdarıq. Bu dəstək bizə ümid verdi... Övladımızı itirmək istəməzdik. İnanıram ki, birgə səylərimiz nəticəsində oğlumuza kömək edə və tam məbləği toplayaraq onun əməliyyatına hazırlıq prosesinə başlaya bilərik. Axı, hələ qarşıda donor axtarışı və bir çox müayinələr var. Əminəm ki, Nihad da böyüyəndə atası kimi Azərbaycanın mərd övladlarından biri olacaq. O, artıq böyük vətənpərvərdir. Onun vətənə, şəhidlərə və atasına həsr etdiyi şeirlərin videoları sosial şəbəkələrdə çoxlarını duyğulandırıb.\nKeçən hər gün Nihadın vəziyyəti ağırlaşır, patoloji dəyişikliklər baş verir. Qaraciyəri və dalağı genişlənir. Zahiri görünüşü dəyişir, talassemiyalı insanlara xas olan əlamətlər - üzün genişlənməsi və başın arxasında çökəklik müşahidə edilir. Uşağın iştahı və qüvvəsi yoxdur, dərisinin rəngi saralır, gözlərinin altında qara dairələr var. Qanda hemoglobinin səviyyəsi aşağı düşən kimi ona dəstəkləyici dərmanlar veririk və bu zaman trombositlərin səviyyəsi azalır, fasilə verməli oluruq. Onun immuniteti zəifləyib, tez-tez xəstələnir. Bədən temperaturu yüksələndə qanın keyfiyyətinə pis təsir etdiyi üçün ona antipiretik dərmanlar verə bilmərik. Xahiş edirəm ailəmizə kömək edin! Bu həyatda uşağınızın xəstələnməsini seyr etməkdən daha pis bir şey yoxdur”, - deyə Nihadın anası bildirib.\nXatırladaq ki, Nihad Həmidzadə 2017-cı ildən etibarən mütəmadi olaraq müalicə aldığı Respublika Talassemiya Mərkəzində qeydiyyatdadır.\nAncaq illər keçdikcə xəstəliyin fonunda onun bədənində geridönməz ciddi dəyişikliklər baş verir. Həkimlər yeganə çıxış yolunun sümük iliyi nəqlinin olduğunu söyləyirlər. Üstəlik, uşağın bədənində dəyişikliklər davam etdiyi üçün əməliyyatı mümkün qədər tez etmək lazımdır. Ailənin ikinci övladı olan qardaşının sümük iliyi Nihada uyğundur. Ancaq valideynlər ikinci övladlarının sağlamlığını təhlükəyə ata bilməzlər, çünki o, anadangəlmə hidrosefal xəstəliyindən əziyyət çəkir. Bu səbəbdən qarşıda Nihad üçün donor axtarışının aparılması gözlənilir. Amma əsas problem başqadır. Planlaşdırılan əməliyyat Türkiyədə baş tutacaq və bu əməliyyatın dəyəri təxminən 80 min manatdır. Ailə, bütün bu illər ərzində oğullarının müalicəsinə kifayət qədər çoxlu pul xərcləyib, buna görə də indi bu məbləğin yarısının da öhdəsindən gələ bilmir və insanların yardımına ümid edirlər.\nMedia.Az-ın redaksiya heyəti bu ailənin qarşılaşdığı çətin imtahana biganə qalmamağı, hər kəsi Vətən Müharibəsi veteranının ailəsinin probleminə diqqət etməyi və bacardığı qədər balaca Nihada kömək etməyə çağırır.\n+994 70 564 36 96 nömrəsinə zəng etməklə Aytac xanımla telefon əlaqəsi yarada bilərsiniz.\n108 dəfə oxundu\nTanınmış müğənni SARSINTI İÇİNDƏ: “Artıq gücüm tükənib, sizə yalvarıram...”\n"Laçın şəhəri və Şuşanın ətraf kəndləri Azərbaycana veriləcək"\nİlqar İsmayılov Zərifə Həmzəyeva ittiham edir: "Saxta sənədlərdən istifadə olunub"\n"Marmara Group"-a vergidən yayınma ittihamı - və təhsillə bağlı ilginc şübhələr\nHəkimin intihara cəhd etməsi faktı araşdırılır - Baş Prokurorluq\nAzərbaycanda 9 məktəb distant təhsilə keçdi\nSuqovuşan və Talışa kimlər köçürüləcək? – Siyahılar tərtib olunur\n"Qax Kukla Teatrının direktoru mənimsədiyi 48,5 min manatı ödəyib" - Baş Prokurorluq\nSuper qrip sürətlə yayılır\n“SOCAR daima dövlətin maraqlarını qoruyub” - Süleyman Qasımov\nFormula-1 gələn il Bakıda bu tarixdə KEÇİRİLƏCƏK\n"BMT-nin yenilənməsinə ehtiyac var" - Ərdoğan\nPrezidentdən Medianın İnkişafı Agentliyi ilə bağlı FƏRMAN\nPrezident generalı təltif etdi\nAzərbaycanda ana övladını dayəyə verib yoxa çıxdı - FOTO\nQızıldaş qəsəbəsində Şəhid Sərxoşov Seymurun anım mərasimi keçirilib\nNazir Kukla Teatrının direktorunu İŞDƏN ÇIXARDI\nAta Abdullayev məhkəmədə ağladı\nValeh Ələsgərov 1-ci dərəcəli “Vətənə xidmətə görə” ordeni ilə təltif edilib\n"Azərsu" ASC-nin Göyçaydakı səlahiyyətli adamı vətəndaşları Prezidentən narazı salmağa çalışır?! - ŞİKAYƏT\nSabirabadda Aztelekom "yaradıcılığı" - büdcədən ayrılan pulları belə havaya sovururlar\nXəstəxanadan intihara cəhd edən həkimlə bağlı - Açıqlama\nRüşvət alan 72 yaşlı MMC rəhbərinə - 9 İL HƏBS VERİLDİ\nDaha bir neçə ölkədən quş əti və yumurta idxalına - QADAĞA\nDGK-dan İran nümayəndəsinə cavab: "Buna siyasi don geyindirmək yolverilməzdir"\nƏlət qəsəbəsində Vətən müharibəsi şəhidi Abdullayev Balazadənin anım mərasimi keçirilib\nPrezident İrana qarşı daha bir humanist addım atdı\n"Meyxanaçının siyasi qafiyələrə görə həbs olunması iddiaları yalandır"\nGədəbəy və Şamaxıya dolu yağıb\n“Avtomobillərin arxasına şəhid şəkilləri yapışdırılır, gün vurur, su dəyir, saralır” - DEPUTAT\nQarabağ əlillərinə verilən evlər geri alına bilər? - RƏSMİ AÇIQLAMA\nPomidor “cib yandırır”:Rusiya qadağa qoyub, Azərbaycanda isə 3 manata satılır-NİYƏ?\n "Azərtrans MMC" Vətən Müharibəsi qazisini niyə işinə bərpa etmir?\nSəfər Mehdiyevin gömrükdə yeni xərac sistemi Ərzaq malları üzrə rüsum hər kq üçün 2.5 dollara qaldırılıb\nXidmət rəisindən balıq ovu ilə məşğul olanlara XƏBƏRDARLIQ\nDİN qadın işçi axtarır - 500-800 manat maaş veriləcək\nƏrdoğan 2021-ci ilin ən nüfuzlu müsəlmanı SEÇİLDİ\nMetroda gedişhaqqı artırılacaq? - Metropolitendən AÇIQLAMA\nFHN Suraxanıda qanunsuz tikintini dayandırdı - FOTO-VİDEO\nKəlbəcərdə qaya ekskavatorun üzərinə düşdü - bir nəfər öldü\nPrezident Avropa İttifaqının xüsusi nümayəndəsini qəbul edib\nSlovakiyanın XİN başçısı: "Azərbaycanın ərazi bütövlüyünü dəstəkləyirik"\nKoronadan vəfat edən 1-ci sinif şagirdinin ÖLÜM SƏBƏBİ açıqlandı – RƏSMİ\nAvropa İttifaqının xüsusi nümayəndəsi Azərbaycana gəlib\nMoskvada üçtərəfli komissiyanın iclası KEÇİRİLƏCƏK\nElnur Əşrəfoğlunun vəziyyəti AĞIRLAŞDI\nTibb Universitetinin 5 qrupu distant təhsilə keçdi\nƏli Əsədov bu qərara DƏYİŞİKLİK ETDİ


Bu kateqoriya tələbələrin təhsil haqqını dövlət ödəyəcək [infoqrafika]\nEv Cəmiyyət Bu kateqoriya tələbələrin təhsil haqqını dövlət ödəyəcək\nAzərbaycan Nazirlər Kabineti sosial baxımdan həssas əhali qrupuna aid edilən ailələrin üzvü olan tələbələrin təhsil haqqı xərclərinin ödənilməsi barədə qərar verib.\nBununla bağlı Baş Nazir Əli Əsədov qərar imzalayıb. Qərarda qeyd olunur ki, 2020-ci ilin həm yaz, həm payız semetrləri üçün Azərbaycanda ödənişli əsaslarla əyani təhsil alan bir qrup tələbənin təhsil haqları dövlət tərəfindən ödəniləcək.\nHökumət bu qrup tələbələrə kimləri aid etməsi ilə bağlı qərarında bildirib. Bu kateqoriya tələbələrə aşağıdakı sosial qruplar daxildir\n– ünvanlı dövlət sosial yardımı alanlar\n– I və II dərəcə əlilliyi olan şəxslər\n– işsiz kimi qeydiyyatda olanlar\nQərara görə, ali təhsil ocaqları tələbələrinin təhsil xərclərinin 100 faizi, orta ixtisas və peşə təhsili müəssisələrində təhsil alanların isə illik təhsil haqqının 50 faizi dövlət büdcəsi hesabına ödəniləcək.\nNazirlər Kabinetinin qərarında Təhsil Nazirliyinə tapşırılır ki, qurum “Təhsil Mərkəzləşdirilmiş İnformasiya Sistemi” vasitəsilə bu kateqoriya tələbələri müəyyən etsin və qərarın icrasını həyata keçirsin.\nHəmçinin, qərarda deyilir ki, Əmək və Əhalinin Sosial Müdafiəsi Nazirliyi, Daxili İşlər Nazirliyi, Ədliyyə Nazirliyi, Nəqliyyat, Rabitə və Yüksək Texnologiyalar Nazirliyi, Dövlət İmtahan Mərkəzi və ali, orta ixtisas və peşə təhsili müəssisələri 20 gün müddətində bu Qərarın icrası üçün zəruri informasiya sistemlərinin və ehtiyatlarının “Elektron hökumət” portalı üzərindən Təhsil Nazirliyinin “Təhsil Mərkəzləşdirilmiş İnformasiya Sistemi”nin sorğularının cavablandırılması qaydasında inteqrasiyası üçün müvafiq tədbirləri həyata keçirsinlər.\nAzərbaycan Nazirlər Kabineti sosial baxımdan həssas əhali qrupuna aid edilən ailələrin üzvü olan tələbələrin təhsil haqqı xərclərinin ödənilməsi barədə qərar verib. Ətraflı story-dəki linkdə.\nA post shared by Abzas.org (@abzasmedia) on Apr 14, 2020 at 4:45am PDT\nƏvvəlki məqalə50 milyon insanı öldürən virusu 50 il axtaran adamın hekayəsi – Şahvələd Çobanoğlu\nNövbəti məqalədəÜST: ‘Hazırda qlobal miqyasda 70 koronavirus peyvəndi üzərində iş gedir’


Yaşayış massivində minaatan mərmisi tapıldı – Bakıda – Yenicag.Az\nAna Səhifə Hadisə Yaşayış massivində minaatan mərmisi tapıldı – Bakıda\nYaşayış massivində minaatan mərmisi tapıldı - Bakıda\nYeni Çağ Media Qrupu – Oktyabr 22, 2017 - 10:28\nƏrazilərin Minalardan Təmizlənməsi üzrə Milli Agentlik (ANAMA) oktyabrın 21-də Bakı şəhərində keçirilmiş təcili təxirəsalınmaz əməliyyat barədə məlumat yayıb.\nYenicag.az ANAMA-ya istinadən xəbər verir ki, oktyabrın 21-də Fövqəladə Hallar Nazirliyinin Böhran Vəziyyətlərində İdarəetmə mərkəzindən Agentliyə Bakı şəhəri, Yasamal rayonu ərazisində 1 ədəd mərminin olması barədə məlumat daxil olub.\nAgentliyin xüsusi mobil çevik əməliyyat qrupu dərhal həmin əraziyə göndərilib. Agentliyin mütəxəssisləri tərəfindən həmin ərazidə “Röyal Park” yaşayış massivinə baxış keçirilib. Aparılan təcili təxirəsalınmaz operativ əməliyyat axtarış tədbirləri nəticəsində 1 ədəd 82 mm-lik minaatan mərmisi (OF-832) aşkar edilib, zərərsizləşdirilməsi üçün götürülərək Agentliyin mərkəzi məhvetmə ərazisinə daşınıb.\nANAMA, Bakı, mərmi, minaatan, Yasamal,


24saat.org Əli Kərimli hakimiyyətin “11 min hektar işğaldan azad olunub” şousunu alt-üst etdi - 24 saat\nBizə aid olan və düşmənin nəzarət etmədiyi torpaqlar 25 ildə nəyə görə nəzarətə götürülmürdü?\nAXCP sədri Əli Kərimli Naxçıvanda guya 11 min hektar ərazinin erməni işğalından azad edildiyi haqda rəsmi təbliğatın yalan olması haqda yazıb və bu xüsusda hakimiyyətə bəzi suallar ünvanlayıb:\nKaş ki, ordumuz işğal altındakı torpaqlarımızı azad etsin, biz də millətcə sevinək. Ancaq Naxçıvanda guya 11 min hektar torpaq sahəsinin Ermənistanın işğalından azad edilməsi haqda məlumat yalan idi. Bütün yalanlar kimi, bu da tez ifşa olundu. Məlum oldu ki, heç bir döyüşdən, torpaq azad etməkdən söhbət getmir. Sadəcə olaraq ön mövqelərimiz boş ərazilər hesabına irəli çəkilib. Ermənistan postları ilə bizim postlar arasındakı 5 kilometrlik məsafə 750 metrə qədər qısaldılıb. Açığı postların irəli çəkilməsini, ön mövqelərmizin bəzi yüksəkliklərdə möhkəmlənməsini doğru qərar hesab edirəm. Ancaq suallar var. Əvvəla, nəyə görə uzun illər ərzində bizim mövqelər bu qədər geri çəkilmişdi? Ermənistan ordusunun ön mövqelərindən düz 5 km Naxçıvanın içərilərinə doğru geri çəkilib, postları orada qurmaq hansı starateji ağlın məhsulu imiş? Tutaq ki, o vaxt Heydər Əliyevin rəhbərlik etdiyi Naxçıvanda postlar əsassız şəkildə geri çəkilmişdi, bəs sonrakı 25 il ərzində bizə aid olan və həm də düşmənin nəzarət etmədiyi torpaqlar nəyə görə postları irəli çəkməklə nəzarətə götürülmürdü? Buradan belə nəticə çıxmırmı ki, rejim düşmənin zəbt etmədiyi, öz halal torpaqlarımızı da Rusiya Paşinyana acıqlanana qədər öz nəzarətinə götürməyə cəsarət etmirmiş?\n“11 min hektar torpaq azad etmə” şousu bir məqamdan da xəbər verir. Rejim dәrk edir ki, xalq onun Qarabağ siyasətinin uğursuz olduğunu bilir, bütövlükdə ondan narazıdır. Belə kiçik “qələbə” imitasiyaları ilə narazı ictimaiyyəti bir az sakitləşdirmək istəyir. Ancaq nəzərə almır ki, indiki informasiya əsrində yalanın ömrü daha 40 gün də deyil, uzaqbaşı bir neçə saatlıqdır və insanları ən çox aldadılmaq, həm da davamlı şəkildə aldadılmaq qəzəbləndirir.\nOliqarxların milyonlarla manatlıq mülkləri: satan çoxalıb, alan yoxdur…\nGENERALDAN MİTİNQ XƏBƏRDARLIĞI


"Avropa İttifaqı Brexit üçün Böyük Britaniyaya yenidən vaxt verməyə hazırdır" - “Times” » Hurriyyet.org - Online qəzet\n"Avropa İttifaqı Brexit üçün Böyük Britaniyaya yenidən vaxt verməyə hazırdır" - “Times”\n“Times” qəzeti xəbər verir ki, bu barədə Brüsseldəki mənbə bildirib.\nTereza Mey Mühafizəkarlar partiyasının lideri postundan istefa verəcəyini elan edib. Yeni lider seçkilərində 10-dan çox partiya üzvü öz namizədliyini irəli sürüb. Onların arasında sərt Brexit tərəfdarı kimi tanınan, sabiq Xarici İşlər naziri Boris Consonun şansları daha yüksək qiymətləndirilir. Tereza Mey mühafizəkarların lideri postunu iyunun 7-də tərk etməlidir./Azərtac/


Sobada ev kolbasası: Qəşəng qəlyanaltı hazırla! » Evde.biz - Onlayn Qadin Jurnali\nEv şəraitində öz əllərinizlə » Dadlı Reseptlər » Sobada ev kolbasası: Qəşəng qəlyanaltı hazırla!\n"Evde.biz!" öyrədəcək, necə ev şəraitində ən dadlı kolbasanı hazırlamaq olar. Əmin ol: vaxt çox tutmayacaq!\nEv şəraitində kolbasa\ntəxminən 1,5 kq donuz bağırsağı (qoyunla əvəz etmək olar)\n1,5 kq donuz əti (qoyunla əvəz etmək olar)\n1 kq təzə donuz piyi (qoyunla əvəz etmək olar)\nsarımsağın 2 başı\n1,5 – 2 x.q. duz\nistiot zövqünə görə, başqa sevimli ədviyyatlar\nBağırsaqları hazırla: yu, içəridən diqqətlə qaşıyıb təmizlə, zərər vurmamağa çalışaraq. Kasaya ilıq suyu tök və onda 1 x.q. duzl və soda həll et. 30 dəqiqə bu məhlulda bağırsaqları islat, sonra yaxşıca yu. Duz məhlulunu yenidən et, amma biraz zəif. Onda bağırsaqları saxla, hələ ki qiyməylə məşğul olacaqsan.\nPiydən sərt dərini çək. Əti, və piyi xırda doğra: nə qədər daha xırda olsa, o qədər daha şirəli kolbasa alınacaq.\nSarımsaqı təmizlə, xırdala və əlavə ətə et. Ora zövqünə görə duz, istiot və başqa ədviyyatları tök. Diqqətlə hər şeyi qarışdır və 30 dəqiqəlik qalsın.\nYuyulmuş bağırsaqları 1 m qədər uzunluqla prçalara böl, və bir tərəfindən qalın sapla bağla.\nBağırsaqları ətçəkən üçün xüsusi taxmanın köməyi ilə doldurmaq olar. Əgər beləsi yoxdursa, plastik butulkanın kəsilmiş boğazdan istifadə et. Bağırsağın bütün uzunluğu üzrə qiyməni bərabər bölüşdür və obirsi onun sonunu sapla bağla.\nKolbasa bişirmə zamanı partlamasın deyə, onda ən incə iynə ilə hər 7-10sm deşmələri et.\nDeko-da kolbasanı qoy və sobada – temperatur 190 °С dərəcə 50-60 dəqiqə bişir , qabığında qızartma yaranmasına qədər.\nEv kolbasasının bizim reseptindən istifadə edib, sən ziyafəti dağla sürüb aparacaqsan və bu halda ailə büdcəsinə qənaət edəcəksən! Bundan başqa sən əmin olacaqsan bütün inqrediyentlərin təravətliyinə. Məhsulun daha diyetik alınması üçün, donuz ətinin yerinə toyuq ətini götürmək olar.\n25 03 2018 / 03:41 Baxılıb: 2 130\nXumus hazırlamaq resepti\nEv şəraitində Lavaşda lülə-kababı


Yerleşdirdi: *_*M_O_N_I_K_A*_*(10.04.2013 / 20:10)\nOxunmuş: 6844 | | Like: 0\nƏxlaq mövzusu üzərində bütün dinlər dayanmışdır. Əslində bütün batil dinlərin qurucuları insanları əxlaqlı olmaları üçün tərbiyə etmişlər. Amma əxlaq mövzusuna ən böyük qiyməti və yeri yenə də islam dini vermişdir. Bu dinin gözəlliklərindən biri də gözəl əxlaqa, yüksək ədəbə dəvət etməsi, pis əxlaq və xüsusiyyətlərdən isə çəkindirməsidir. Bu din kamil din olduğundan, şəriət və ağıl baxımından bəyənilən hər şeyi özündə cəm etmişdir.\nHəmçinin fərdlər və toplumlar üçün məsləhətli və xeyirli olanları da özündə toplamışdır. Bu dinə iman gətirib, ehkamlarına riayət edən hər kimsəyə Islam gözəl həyat bəxş edər. Allah taala buyurur: “Mömin olub yaxşı işlər görən (Allaha itaət edən) kişi və qadına (dünyada və axirətdə) xoş həyat nəsib edəcək və etdikləri yaxşı əməllərə görə mükafatlarını verəcəyik. (Və ya gördükləri yaxşı işlərin əvəzində onlara daha yaxşı mükafatlarını verəcəyik!)” (əh-Nəhl: 97).\nBu ayədə Allah taala dinə riayət edən kişi və qadınlara dünyada xoş həyat, axirətdə isə etdiyi əməllərin bol savabını vəd edir. Yaxşı həyat hərtərəfli rahatlığı əhatə edir. Gözəl əxlaqa yiyələnmək xoşbəxt həyatın səbəblərindəndir. Hikmətli insanların bildiyinə görə insanın əxlaqı kamilliyə doğru getdikcə onun həyatı daha rahat və ləzzətli olar.\n”Həqiqətən, möminlər (dində) qardaşdırlar. Buna görə də (aralarında bir mübahisə düşsə) iki qardaşınızın arasını düzəldin və Allahdan qorxun ki, bəlkə, (əvvəlki günahlarınız bağışlanıb) rəhm olunasınız!” (əl-Hucurat: 10).\nHəmçinin bu şəriət kasıb, fağır, miskin, yetim, aciz kimi zəiflərə qarşı mərhəmətli olmağı, böyüklərə, fəzilətli və elmli adamlara hörmət etməyi əmr etmişdir. Bu şəriət, müsəlman cəmiyyətlərin gözəl və xoşbəxt həyat yaşamaları üçün, cəmiyyətin hər bir fərdinə nəzər salıb, hüquqlarını onlara bildirməyi əmr edən kamil düsturdur. Allah taala Peyğəmbəri Məhəmmədi təkəbbürlük, zalımlıq, düşmənçilik və yekəxanalıq edən Cahillik dövrü cəmiyyətinə göndərmişdir. O, bu sifətlərin hamısını rədd edib onları gözəl və misli olmayan əxlaqla əvəz etmişdir. Həmçinin onlarda olan bəzi gözəl əxlaq keyfiyyətləri olan qeyrət, hamilik, vəfalılıq kimi xüsusiyyətləri isə gözəl əxlaqı ən başlıca vəzifə, mühüm qayə edən bir din kimi tamamlamışdır. Peyğəmbər din ilə göndərilmişdir. Onun şəriətinə görə əxlaqı yüksələn insanın imanı da bir o qədər yüksələr. Peyğəmbər (sav) buyurmuşdur: “Möminlərin ən kamil imanlısı, gözəl əxlaqa sahib olanlarıdır” (Əbu Davud: 5\_ 60\_ ? 4682. Tirmizi: 3\_ 466\_ ? 1162. Tirmizi, bu hədisin həsənun səhih olduğunu demişdir.)\nPeyğəmbər (sav) insanlar arasında ən kamil iman və ən gözəl əxlaqa sahib olandır. Rəbbi onu tərifləyərək buyurmuşdur: “Şübhəsiz ki, sən böyük bir əxlaq üzərindəsən!” (əl-Qələm:4).\nBelə olmasına səbəb, onun Peyğəmbərin Qurani Kərimdə buyurulan gözəl sifətlərə, xüsusiyyətlərə və fəzilətlərə yiyələnməsi, qadağan edilmiş pis və kobud xüsusiyyətlərdən əl çəkməsi olmuşdur. Ona görə də ona ən yaxın olub, onu gözəl tanıyan zövcəsi Aişədən (r) Peyğəmbərin (sav) əxlaqı haqda soruşulduqda belə demişdir: “Onun əxlaqı Quran idi” (Müslim: 1\_ 513\_ ? 746.)\nYəni, o Quranda buyurulan ədəb-ərkan, əmr və qadağalara Quranda buyurulan hər hansı bir (digər) peyğəmbərin gözəl əxlaqı xüsusiyyətlərinə riayət edərdi. Peyğəmbərin , gözəl əxlaqa yiyələnməsi, bütün qadağalardan çəkinməsi məsələni daha da açıqlayır.\nİslam ədəbi və əxlaqı özünün orta mövqeyi və ədaləti ilə digərlərindən fərqlənir. O yerində mərhəmət və şəfqəti əmr edir, lazımi məqamlarda, cəza tədbirlərini tətbiq edərkən, Allah yolunda cihad edərkən və s. - vaxtlarda isə qətiyyətli olmağı tələb edir. Nəfsə görə qəzəblənməyi qadağan edir, pis əməllərin şahidi olduğu zaman Allah xatirinə qəzəblənməyi tələb edir. Allahın Öz kitabında və Peyğəmbərinin Sünnəsində bizə çatdırdığı bütün işlərdə belə olmaq lazımdır. Allah taala buyurur:\nBu din insanları ən gözəl əxlaqa səsləyir. Elə bir gözəl əxlaq və ya xüsusiyyət yoxdur ki, İslam şəriəti onun yerinə yetirilməsini tələb etməsin. Həmçinin elə bir şər və pis sifət yoxdur ki, İslam şəriəti ondan çəkindirməsin. Hətta bu din ən gözəl əxlaqı imanın əsaslarından biri etmiş və belə əxlaqa yiyələnənin ən kamil iman sahibi və başqalarından daha üstün olduğunu buyurmuşdur. Bu yerdə Peyğəmbər (sav) buyurmuşdur: “Möminlərin ən kamil imanlısı, gözəl əxlaqa sahib olanlarıdır” (Əbu Davud: 5\_ 60\_ ? 4682. Tirmizi: 3\_ 466\_ ? 1162. Tirmizi, bu hədisin həsənun səhih olduğunu demişdir.)\nİslama görə əxlaq imanla əladərardır və öz qaynağını dindən alır. Əsasən islamda əxlaq prinsipləri Allahın kitabı olan Qurani Kərim və sevimli peyğəmbərimizin (s.ə.s) həyatı, sözləri və hədislərindən əldə edilir. Şəriətin əmr etdiyi kimi yaşamaq, əxlaqlı bir həyat yaşamaq hesab olunur. İslam əxlaqı beynəlxalq prinsipləri ilə insan və cəmiyyətin xoşbəxt olmasını hədəf götürür. İslam, inanc əsaslarıyla bərabər tutarlı bir əxlaqi həyat təqdim etdiyi üçün iman, əxlaq və ibadət arasında ayrılmaz bir bağ qurmuşdur.\nDin və əxlaq tarix boyu çox yaxın əlaqə içərisində olmuşdur və bir-birindən ayrılmaz şəkildə bağlanmışdır. Din əxlaqı əsas meyar hesab edir və əxlaqsız din heç vaxt düşünülməz. Dinin əsası da Allahın razılığını özündə göstərən əxlaqdır. İslamın əsas məqsədi də əxlaqlı bir insan və cəmiyyət yetişdirməkdir. Uca din olan islam, insanlara əxlaqla dolu bir həyat yaşamağı təqdim edərək, onların əxlaqca yüksəlməsini təmin edir. Belə ki, peyğəmbərimizin (s.ə.s) əxlaqı tamamlamaq üçün göndərilməsi bu məqsədi açıq bir şəkildə dilə gətirir. Din insanın şəxsiyyətini inkişaf etdirərək yüksəldir və insanın davranışlarıyla maraqlanır. Onun davranışlarını tərbiyə edir. Din daima əxlaqlı yaşamağı tövsiyə edir. Ona görə də dini belə tərif etmişlər: “Din, insanların səadətə çatmaq üçün inanaraq həyatlarına tədbiq etdikləri əxlaqi dəyərlərin cəmidir”. Buna görə də inancına görə ən yüksək olan, əxlaqına görə də ən yüksək şəxsiyyət hesab olunur. Din insanın Allaha olan imanına görə özünə, başqalarına və digər varlıqlara qarşı vəzifələrini bildirərək ona dəyərli, etibarlı rəhbərlik edər. Din insanlara hansı ideyalara yönəlmələrini, necə davranmalarını, hansı bir xarakterdə olmalarını bildirir. Din tərəfindən təqdim olunan yaşama tərzi əxlaqi bir yaşama tərzi hesab olunur. Din, görünən dünyanın o biri tərəfində bilmədiyimiz, görünməyən, bizə məlum olmayan və indiki həyatımızla əlaqəli olan başqa bir həyatdan xəbər verir. Başqa bir həyata hazırlaşan dindar insanın qəlbinə, davranışlarına və həyatına böyük bir əxlaq pəncərəsi açılır.\nBu səbəbdən də İslam dini əxlaq məsələsinə mühüm yer ayırır, insan davranışını və onun başqaları ilə münasibətini tənzim edir. Peyğəmbər (ona və ailəsinə Allahın salavatı və salamı olsun) buyurur: “Mən əxlaq fəzilətini tamamlamaq üçün göndərildim”. Başqa rəvayətdə isə “Əxlaq normalarını tamamlamaq üçün” kimi buyurulur. O, (ona və ailəsinə Allahın salavatı və salamı olsun) bütün səhabələrinin davranşda yüksək əxlaq kodeksinə malik olmaları üçün böyük səy göstərmişdi. Abdullah bin Amrın peyğəmbərdən (ona və ailəsinə Allahın salavatı və salamı olsun) rəvayət etdiyi hədis buna sübutdur: “Həqiqətən, sizin ən xeyirliniz ən gözəl əxlaqa sahib olanınızdır”. Başqa rəvayətdə isə rəsulullah (ona və ailəsinə Allahın salavatı və salamı olsun) buyurur: “Mənə ən əziz olanınız ən gözəl əxlaqa sahib olanınızdır”. Uca Allah öz rəsulunu onun sahib olduğu hörmətə və nəsil-nəcabətə görə tərifləmədi. Bunu yalnız onun sahib olduğu yüksək əxlaqa görə etdi. Allah taala buyurur: “Şübhəsiz ki, sən böyük bir əxlaq üzərindəsən!” (əl-Qələm, 4) Aişə rəvayət edərək bildirir ki, peyğəmbər (ona və ailəsinə Allahın salavatı və salamı olsun) iki seçim arasında qaldıqda günah olmayan ən asanı seçərdi. Günah olduqda isə o günahdan ən uzaqda olan insana çevrilərdi. Rəsulullah heç vaxt öz şəxsi işinə görə intiqam almazdı. Yalnız Allahın qanunları pozulduğu təqdirdə, Allah üçün intiqam alardı”. Beyhaqi (Allah ona rəhmət etsin!) buyurur: “Gözəl əxlaq dedikdə nəfsin ən tərifə layiq əməllərə doğru istiqamətləndirilməsi nəzərdə tutulur ki, bu da həm bilavasitə Allahla bağlıdır, həm də insanlar arasında münasibətlər zamanı ortaya çıxır”. Qurani-Kərimə müraciət etsək Allah taalanın bu kəlamı yada düşər: “Sən bağışlama yolunu tut, yaxşı işlər görməyi əmr et və cahillərdən üz döndər!” (əl-Əraf, 199).\nGözəl əxlaqın fəziləti barəsində Aişədən rəvayət olunan hədisdə peyğəmbər (ona və ailəsinə Allahın salavatı və salamı olsun) buyurur: “Mömin olan kəs gözəl əxlaqı ilə oruclu və gecə namazına duran şəxsin səviyyəsinə çatar”. Nəvvas bin Səman (Allah ondan razı olsun!) rəvayət edir ki, rəsulullahdan (ona və ailəsinə Allahın salavatı və salamı olsun) xeyirxahlıq və günah haqda soruşdum. O, buyurdu: “Xeyirxahlıq gözəl əxlaqa malik olmaqdır. Günah isə qəlbində bir şeyin düyün atdığı zaman insanların bunu bilməməsini istəməyindir”.\nYuxarıda da qeyd etdiyimiz kimi Peyğəmbərimizin əxlaqı ən gözəl əxlaqın nümunəsi, bütün gözəlliklərin cəmidir. Onun xanımı həzrəti Aişə Anamız bir dəfə belə söyləmişdi: “Onun əxlaqı Qurandır”. Onun (s.ə.s.) bu dünyadakı həyatından bəri yüzillər keçmişdir. Amma Onun əxlaqı bizim üçün bir örnəkdir, yaşantısı, oturuşu, duruşu, baxışı, süfrədə yeməyi, danışmağı, bir sözlə, bütün davranışları bizim üçün məktəbdir. Onun (s.ə.s.) kimi ola bilməyə çalışan və bu niyyətlə az-çox şeylər qazana bilən nə xoşbəxtdir. Dediyimiz kimi, İslam əxlaqın qaynağı Qurani-Kərim və Peyğəmbərimizin həyatı, sözləridir. Qurani-Kərim təkcə əxlaq kitabı deyil, o, eyni zamanda bir dua kitabı, təfəkkür, ehkam kitabı, bir çox elmlərin qaynağıdır. Əxlaq isə Qurani-Kərimdə geniş yer tutmuş bir mövzudur. Çünki Qurani-Kərim insanlara bu dünyada və Axirətdə xoşbəxt olmağın, Allah-Təalanın rizasını qazanmağın yollarını göstərir. Bu mənada Qurani-Kərimə bəzən nur, işıq da deyirlər. Yəni doğru yolu göstərən işıq. Hətta Peyğəmbərimiz Həzrəti Məhəmməd (s.ə.s.) hədisi-şəriflərində gözəl əxlaq haqqında “elə islamın özüdür” buyurmuşdur.\nDigər hədisi-şəriflərə diqqət yetirək:\n- Möminlərin iman baxımından ən mükəmməli əxlaqı ən gözəl olanıdır.\n- İman yetmiş şöbədir. Ən üstünü “La İlahə İlləllah”, ən aşağısı isə yol üstündə insanlara əziyyət verən bir şeyi oradan götürməkdir. Həya da imanın bir bölümüdür.\n- Allaha and olsun ki, heç bir qul öz nəfsi üçün istədiyi gözəlliyi qardaşı üçün də istəmədikcə tam iman etmiş olmaz.\n- Tərəziyə qoyulan əməllər arasında gözəl əxlaqdan daha ağır gələcək bir şey yoxdur. İnsan gözəl əxlaqı sayəsində nafilə oruc tutub, nafilə namaz qılan insanlar dərəcəsinə yüksəlir.\nGöründüyü kimi, həm uca kitabımız Qurani-Kərim, həm də Rəsulullah (s.ə.s.) əxlaqa çox böyük önəm vermişlər. Həqiqətən də, əgər insanın əxlaqı gözəl deyilsə, onun ibadətindən özünə nə fayda olar ki? Amma bir məsələni gərək heç zaman unutmayaq. Gözəl əxlaq inancın və ibadətin üzərində qurulur. Ona görə də insan ibadəti ilə əxlaqını gözəlləşdirməyə çalışmalıdır. İki cür əxlaq var: fitri əxlaq, bir də islami əxlaq. İnsan doğulanda bəzi əxlaqı özü ilə gətirir. Məsələn, geyim məsələsi, primitiv şəkildə də olsa, başqalarına hörmət və s. Amma insan böyüdükcə əxlaqın ikinci bölümünə, yəni islami tərəfinə əyilməzsə, özü ilə gətirdiyi o fitri əxlaq da bir yerdə tükənər və o adam gözəl əxlaqlı sayılmaz. Bu bir növ ona bənzəyir ki, yerə basdırdığınız ağac tingi öz canındakı suyun, şirənin hesabına yarpaq açır, bəlkə lap çiçəkləyə də bilir. Amma bu müddət ərzində o, torpaqla ünsiyyət qura bilməsə, yəni torpaqdan özünə lazım olan maddələri sora bilməsə öz canındakı şirə tükənəndən sonra qurumalı olur. Ona görə də insan gələcəyindən əmin olmaq üçün həddi-buluq çağına yetəndən sora əxlaqını ibadətlə gözəlləşdirməlidir. Kimsə bədgüman olmasın. Bu dünya ruhla nəfsin savaşıdır. Heç kim yaxşı əxlaqına da güvənməsin. Çünki insan ölənə qədər nəfsi ilə mübarizə aparmalıdır. Bircə faktı xatırldaq, Peyğəmbərimiz Həzrəti Məhəmməd (s.ə.s.) bir gündə yetmiş dəfə tövbə-istiğfar edərmiş. Təsəvvür edin, heç bir günahı olmayan, dünyaya ən üstün əxlaqı nümayiş etdirmiş Allahın (c.c.) sevimli qulu və rəsulu bu qədər tövbə-istiğfar edirsə, görün bizim nə qədər ibadətə, duaya, Allaha yalvarmağa ehtiyacımız var.\nGözəl əxlaq gözəl xüsusiyyətlərin toplusudur. Yəni bir adama gözəl insan demək üçün onda hər şeydən öncə Allah sevgisi və Allah qorxusu olmalıdır. Əgər bir adamda bu iki duyğu, düşüncə varsa, onun pis olması mümkün deyil. Bu dediklərimiz də həmin insanın davranışlarında, hər hansı məsələ haqqında qərar qəbul etməsində özünü göstərir.\nKim öz nəfsinin istəyinə deyil, Allah-Təalanın buyurduqlarına əməl edərsə, heç şübhəsiz, həm gözəl əxlaq sahibi olar, həm də Allah-Təalanın rizasına qovuşar. Yazımızın sonunda bir gərəkli nüansı da diqqətinizə çatdıraq. Tövbənin, duanın bir gözəl yolu var. Peyğəmbərimiz onu bizə öyrədir: Onun bir duasından misal gətirək: pintilikdən, xəsislikdən, qorxaqlıqdan və acizlikdən Allaha sığınıram.\nNəticə olaraq bildirək ki, əxlaq mövzusu islamda çox böyük bir şəkildə işlənmişdir. Bununla bağlı islam universitetlerində xüsusi əxlaq bölməsi, islam ədəbiyyatında, hədis elmində, təfsir elmində əxlaq bölməsi açılmış, xüsusi olaraq isə əxlaq elmi ayrıca tədris olunur. Bütünlüklə əxlaq elmini tam olaraq bu qədər kiçik həcmli məruzədə çatdırmaq mümkünsüzdür. Əxlaqın iki əsas böyük qaynağı isə Qurani Kərim və Məhəmməd peyğəmbərin həyat yolu və sözləridir.


Göygöl sakinləri qan vermə aksiyasında aktivlik nümayiş etdirib | Kəpəz Müstəqil Teleradio Şirkəti\n— 01.10.2015 14:27\nGöygöl sakinləri qan vermə aksiyasında aktivlik nümayiş etdirib\nSəhiyyə Nazirliyinin tədbirlər planına əsasən növbəti qan vermə aksiyası Göygöl rayonunda keçirilib. Mərkəzi Rayon Xəstəxanasında təşkil olunan aksiyaya rayonun idarə, təşkilat və müəssisələrinin kollektivləri, eləcə də sadə vətəndaşlar qatılıb. Sakinlər əvvəlcə tibbi müayinədən keçirilib. Müayinənin nəticəsindən asılı olaraq səhhətində problemləri olmayan şəxslərdən qan götürülüb. 1 günlük aksiyada təxminən 200 nəfər iştirak edib. Ancaq onlardan yalnız 170-dən qan götürülüb. Toplanan qan irsi qan xəstəliyindən əziyyət çəkənlərə yardım etmək məqsədi ilə respublika qan bankına göndərilib. Qeyd edək ki, ötən il Göygöl rayonunda keçirilən analoji aksiyada 300- ə yaxın rayon sakini könüllü olaraq qan verib.\nHamlet Ömərov- Göygöl MRX-nın baş həkimi: “Hər bir vətəndaşdan 200-300 milli litr qan götürülür. Bu birinci dəfə deyil. Hər il olduğu kimi bu ildə bizim rayonda bu tədbir geniş şəkildə keçirilir. Təbii ki, məqsəd ehtiyacı olanlara yardım etməkdir”.